BELUM PUNYAI KEKASIH - FATHIA HARAP ADA YANG SUDI TERIMANYA SEADANYA

Mengakui masih belum berjumpa lelaki sesuai dijadikan sebagai pasangan hidup, pelakon Fathia Latiff berkata dia juga ingin berubah dan menjadi lebih baik sebelum bergelar isteri.

"Buat masa sekarang ini, saya masih belum ada pasangan atau kekasih. Bukan tak bersedia tapi mahu jadikan diri yang terbaik dahulu.

"Saya harap semua orang boleh doakan juga untuk saya. Harap-harap ada yang sudi menerima saya seadanya. tapi saya serahkan pada Allah.

Sebelum ini, Fathia pernah menjalinkan hubungan cinta dengan pelakon Aiman Hakim Redza selama dua tahun namun berpisah pada 2015.

Dalam pada itu, pelakon telefilem 'Kipas Belum Mati' ini memberitahu dia kini sudah mula bergiat aktif dalam bidang perniagaan.

Klik untuk gambar besar

Sementara itu, bercakap tentang kerjaya lakonan pula, Fathia mengimpikan untuk berlakon filem sekiranya diberikan peluang.

"Alhamdulillah, buat masa ni saya dah bergiat aktif dalam perniagaan pula. Saya baru sahaja keluarkan produk tudung jenama 'Nona Manis'.

"Bidang lakonan pula masih minat utama saya. Insya-Allah kalau ada rezeki, saya teringin nak berlakon untuk filem pula," ujarnya.

Terdahulu, nama Fathia atau nama penuhnya Nur Fathia Abdul Latiff, 32, sering terpalit dengan kontroversi bermula tahun lalu sehingga awal tahun ini.

www.myartis.com / Sumber & foto: mStar & Instagram Fathia Latiff

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES BALING GELAS - JOHAN RL MENANG SAMAN

Akibat dibaling gelas, Johan Raja Lawak yang menerima lima jahitan akibat luka pada dahinya berjaya memenangi kes tuntutan saman. Johan atau nama sebenarnya Muhammad Yazid Lim, 30, menang saman terhadap pengarah drama, Mohd Javed Mohd Nizar menerusi syarikat Juara Filem Productions Sdn Bhd.

Bagaimanapun, tuntutan sejumlah RM1 juta yang dituntut oleh plaintif hanya akan ditentukan jumlah pada 23 Januari ini. Ia sekaligus membatalkan tuntutan balas defendan terhadap Johan dengan jumlah sebanyak RM2 juta.

Dalam pada itu Hakim Mahkamah Tinggi Kuala Lumpur, Datuk Su Gok Yam mengarahkan defendan untuk mengeluarkan kenyataan maaf terhadap plaintif secara terbuka menerusi media cetak dan elektronik.

Johan diwakili peguam Zahrin Ishak dan pembantu peguam, Suhaimi Saad. Sementara defendan pula diwakili peguam Baljit Singh.

Untuk makluman bersama, Johan membuat tuntutan saman terhadap pengarah Mohd Javed menerusi syarikat produksi Juara Filem Productions Sdn Bhd pada Jun 2010, agar membayar RM1 juta sebagai ganti rugi berikutan kes dibaling gelas sehingga menyebabkan kecederaan di dahi pada Mei 2010.

Selain itu, Mohd Javed dalam tuntutan berkenaan turut dituntut agar meminta maaf secara terbuka dan menarik balik surat dan e-mel yang diedarkan kepada persatuan-persatuan seni dan media bagi menjelaskan keadaan tersebut.

Johan turut menuntut ganti rugi khusus sampingan dan bertambah iaitu jika dia membuat pembedahan plastik.

Bagaimanapun, dalam keputusan tuntutan tersebut, Johan tidak hadir ke mahkamah dan hanya diwakili peguam.


"APAPUN, SAYA JUMPA ISTERI BARU ANDA DI MAHKAMAH" - PUTERI SARAH PERNAH IZIN SYAMSUL KAHWIN IRA TAPI BANYAK KALI DITOLAK

"Kepada Mohd Syamsul, tindakan awak saya boleh katakan sebagai lelaki pengecut kerana dah kahwin baru nak keluar di media sosial. Macam mana awak ambil saya dahulu, patutnya tanya dahulu ibu bapa kita. Tetapi bila ditanya, awak nafikan dan kata tak mahu perempuan itu (Ira).

"Empat tahun perkara ini berlaku. Saya suruh awak kahwin. Banyak kali awak cakap tak nak kahwin dengan perempuan itu. Harap selepas ini awak selesaikan semua dan jangan kata saya buka aib.

"Awak tak tahu macam mana perasaan dalam tempoh berpantang dan tengok video awak bersama perempuan itu? Kalau betul hubungan awak, kenapakah perlu nikah di Thailand?" soal pelakon Puteri Sarah Liyana dalam sebuah video yang dimuat naik di laman Instagram miliknya.

Semua sedia maklum mengenai pernikahan Syamsul Yusof dengan pilihan hatinya, Ira Kazar yang diadakan di Thailand hari ini selepas pelakon dan pengarah itu mengesahkan perkara tersebut menerusi sebuah video yang dimuat naik di laman Instagram miliknya.

Pengakuan Syamsul itu membuatkan ramai pihak terkejut termasuklah ibu bapanya sendirinya, Datuk Yusof Haslam dan Datin Fatimah Ismail. Mereka meluahkan rasa kesal serta tidak merestui pernikahan kedua anaknya itu.

Klik untuk ganbar besar

Susulan pendedahan video suaminya itu, Puteri Sarah berkata, sepatutnya Syamsul perlu bersikap lebih 'gentleman' dalam menangani isu rumah tangga yang disembunyikan sejak empat tahun lalu.

"Saya berterima kasih kepada Syamsul kerana akhirnya mengaku sudah berkahwin. Dalam masa sama, saya berterima kasih kerana mengkhianati saya dengan memutarbelit fakta sebenar apa yang berlaku. Tapi tak mengapa saya ada semua bukti membabitkan hubungan mereka. Jadi kita tunggu di mahkamah.

"Sebelum dia ajak saya balik rumah untuk berbincang saya nak tanya dia balik kenapa selama ini diam? Kenapa baru sekarang nak mempersoalkan? Dan siapa yang keluar rumah dulu?

"Kami serumah pun tak bercakap. Dia duduk terperap dalam bilik sedangkan isu dalaman rumah tangga sudah lama sejak saya tahu hubungan dengan wanita itu. Kenapa ketika itu dia tidak cuba berterus terang dan menyelesaikan masalah ini?

"Kenapa dibiarkan berlarutan sampaikan dah kahwin pun saya tahu dari media sosial. Kenapa tak hubungi atau cari saya di rumah keluarganya saja. Jangan cakap saya tak cari sedangkan dia 'block' nombor telefon saya sejak setahun lalu.

"Tolonglah saya merayu jangan bermuka-muka atau bersikap naif dalam isu ini. Kita sudah matang dan kamu sebagai ketua keluarga sepatutnya lebih bijak dalam menangani masalah yang kamu cari.

"Saya tidak lari ke mana-mana. Saya ada di rumah mentua dan sesekali di rumah mak ayah saya. Anak-anak juga di situ. Kenapa tak datang? Pernah ke datang? Malah ketika kami nak menunaikan umrah tahun lalu, adakah patut dia minta keluarga mentua membawa anak-anak pergi berjumpa dengannya.

"Sepatutnya dialah yang datang ke rumah keluarga untuk berjumpa anak-anak. Selama ini bukan saya tak nak berbincang, malah keluarga juga sedaya upaya menasihatinya. Tapi dia sendiri yang mengambil pendekatan untuk melarikan diri dari masalah ini.

"Bila dah kahwin, baru nak cakap semua ini. Lelaki yang selalu guna kuasa veto dengan perkataan 'masih suami' tapi gagal dalam nafkah batin sehingga mengganggu kesihatan mental isteri inilah yang buat Islam nampak buruk di mata masyarakat bukan Islam," katanya.

Menurut Puteri Sarah lagi, disebabkan keputusan Syamsul berkahwin dengan Ira di Thailand, isteri barunya itu melanggar perintah injuksi seperti yang telah difailkan tahun lalu.

"Kalau mengaku dari awal tidaklah saya perlu saya turun naik mahkamah dan pergi ke Jabatan Agama Islam Wilayah Persekutuan untuk membuat laporan terhadap gangguan yang dibuat oleh wanita itu.

"Sekarang ini isteri baru anda sudah menghina mahkamah dengan melanggar perintah injuksi. Apapun, saya jumpa isteri baru anda di mahkamah," ujarnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - KELUARGA BAHAGIA FIZA HALIM & ADAM AF

Selepas hampir sebulan rujuk, akhirnya gambar-gambar mesra Fiza Halim dan Adam AF2 kembali mewarnai Instagram selepas gambar sebelum ini 'di delete'. Malah ramai peminat mereka juga tumpang bahagia melihat perkembangan tersebut.

Bak kata pepatah, laut mana yang tak berombak, bumi mana yang tak ditimpa hujan. Oleh itu, buang yang keruh ambil yang jernih. Anggaplah apa yang berlaku sebelum ini sebagai ujian daripada Allah SWT.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


RUMAH TANGGA LINDA RAFAR BERMASALAH?

'Awalnya, semua begitu indah'. 'Nyatanya, tak seindah di awal'.

Begitulah ayat di gambar yang dimuat naik oleh Linda Rafar baru-baru ini, yang seakan menunjukkan bahawa beliau sedang menghadapi masalah bersama suaminya, Syed Aiman.

Berdasarkan di ruangan komen, ramai yang berkata ianya mengenai hubungan rumah tangga mereka.

Klik gambar untuk size besar

Malah rata-rata peminat di bahagian komen pada gambar tersebut turut mendoakan yang terbaik buat pelakon itu.

Sedangkan lidah lagi tergigit inikan pula suami isteri? Setiap perkahwinan ada pasang dan surutnya, tetapi kita haruslah tabah dan kuat dalam menghadapi segala dugaan dan cabaran.

Semoga Linda dan Syed mampu untuk menyelesaikan apa sahaja masalah mereka dengan baik, kesian juga dekat anak-anak kalau mereka mahu bercerai.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


INFO - KEMERIAHAN 'ZAPIN ALDILFITRI' DI SUNGEI WANG PLAZA 9 JULAI INI

Kuala Lumpur, 27 Jun 2014 – Sempena Majlis Pelancaran Zapin Aidilfitri di Sungei Wang Plaza, pada 9 Julai 2014, tiga artis tempatan iaitu Marsha Milan Londoh, Sabhi Saddi dan Azhael AF13 telah dijemput untuk berbuka puasa dengan 37 remaja dari Rumah Amal Cahaya Tunku Ampuan Rahimah (RACTAR), Subang Jaya, Selangor.

Difahamkan, artis tersebut juga akan membuat persembahan secara 'live' dengan menyanyikan lagu-lagu terkini mereka termasuk beberapa lagu Hari Raya.

Malah kehadiran Marsha yang sebelum ini memang terkenal dengan watak suara 'Elsa' dalam filem Disney Melayu 'Frozen' pastinya akan membuat anak-anak yatim tersebut lebih ceria.

Untuk info, objektif utama majlis pelancaran itu adalah untuk menandakan permulaan sambutan bulan Ramadan dan Hari Raya di Sungei Wang Plaza dari 9 Julai – 3 Ogos 2014. Berikutan itu, akan diadakan beberapa aktiviti menarik seperti persembahan tarian zapin, pertandingan tarian zapin dan penebusan sampul duit raya untuk pelanggan yang membeli-belah di situ.

"Konsep Zapin Aidilfitri adalah untuk menyambut Hari Raya dengan gembira melalui persembahan pentas yang telah disediakan. Pihak kami amat berbesar hati untuk mengadakan Majlis Pelancaran Dikir Aidilfitri bersama artis-artis undangan seperti Marsha, Sabhi dan Azhael.

"Kami berharap tetamu jemputan khas kami dari Rumah Amal Cahaya Tunku Ampuan Rahimah akan turut teruja dan gembira dengan kehadiran artis yang akan membuat persembahan secara 'live' serta meluangkan masa bersama untuk berbuka puasa dan mengambil gambar bersama mereka," ujar KK Lim, Pengurus Kanan, Pemasaran dan Komunikasi Sungei Wang Plaza.

Tambah KK Lim, pelbagai aktiviti sempena sambutan Zapin Aidilfitri akan diadakan dari 9 Julai hingga 3 Ogos 2014. Antaranya ialah persembahan tarian zapin aidilfitri oleh kumpulan tarian swatari, pertandingan tarian zapin termasuk hadiah bertuah untuk pelanggan yang membeli RM100 dan ke atas dalam resit terkumpul pada hari yang sama akan dapat menebus satu set koleksi duit sampul raya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BUAT VIDEO ANNIVERSARY KE-11 - PEMINAT DOAKAN TERBAIK BUAT ADI PUTRA & AIDA

Semua sedia maklum bahawa Adi Putra sudah tiada kaitan dengan kedua-dua isterinya apabila pelakon tersebut mengesahkannya di laman Instagram.

Namun menerusi status baru-baru ini di IG, Adi telah memuatnaik satu video yang dibuatnya sempena ulangtahun perkahwinan yang ke-11 dengan isteri pertama, Aida Yusof.

Pengikut IG Adi yang melihat video tersebut berasa sebak dan turut mendoakan agar pasangan ini dapat bersatu kembali.

Klik untuk gambar besar

Adi yang berasal dari Singapura berkahwin dengan Aida pada 14 April 2006 dan tidak dikurniakan cahaya mata sebaliknya mempunyai seorang anak angkat bernama Zara Adelia yang kini berusia lima tahun.

Kami juga berharap semoga Allah satukan kembali Adi bersama Aida yang sentiasa positive dalam susah dan senang.

KLIK DISINI UNTUK TONTON VIDEO - ULANGTAHUN PERKAHWINAN YANG KE-11 ADI PUTRA & AIDA

www.myartis.com / Foto & video: Adi Putra IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


6 GAMBAR - BLACK MENTOR NIKAH SEKALI LAFAZ

Akhirnya penyanyi Black Hanafiah atau lebih dikenali sebagai Black Mentor selamat menikahi Naquia Yasirah Mohd. Khairi, 28, dengan hanya sekali lafaz. Majlis pernikahan mereka telah diadakan di Zebra Square, Kampung Pandan, Kuala Lumpur sebelum sembahyang Jumaat hari ini.

Untuk info, akad nikah disempurnakan oleh bapa pengantin perempuan sendiri iaitu Mohd Khairi Abu Hassan, 55. Selain itu, ia turut disaksikan Ketua Imam Masjid Saidina Umar Al-Khatab, Bukit Damansara, Selangor iaitu Mohammad Syukri Yaacob.

Dalam majlis tersebut, Black telah memberikan mas kahwin sebanyak RM80 manakala wang hantaran RM12,000 disamping tujuh dulang hantaran berupa minyak wangi, cincin, telekung, set kosmetik, iPad mini dan sepersalinan baju. Manakala pihak perempuan pula membalas sembilan dulang hantaran.

Difahamkan, majlis resepsi persandingan mereka berdua akan diadakan pada malam ini di Dewan Komuniti Bangsar, sementara hari Ahad pula di Padang Projek Perumahan Rakyat (PPR) Kampung Kerinchi, Kuala Lumpur.


SURPRISE & CRAZY SALE DARIPADA ZACHEELA.COM

SURPRISE UNTUK DARLINGSSS TERSAYANG !!!

Ramai darlingsss yang terkilan tak sempat dapatkan koleksi ZACHEELA ketika YEAR END SALE tempoh hari pada harga istimewa. Kami faham ramai yang kesuntukan waktu, sibuk mempersiapkan keperluan persekolahan anak dan menunggu gaji. Hujung tahun pasti banyak urusan yang perlu diselesaikan. Kami memahami anda !!

Oleh itu kami buat surprise CRAZY SALE untuk darlingsss semua Both Online (www.zacheela.com.my) dan di BUTIK !! Boleh juga PM kami di >> https://m.facebook.com/messages/thread/471156102972013

Bagi menghargai pelanggan ZACHEELA yang kami sayangi, kami bakal menawarkan harga GILA dress terbaru kami ZAHIRA LACE DRESS ( eksklusif french lace ) , THE AWESOME, BEST-SELLING 'ISABELLE BLOUSE & SKIRT' buat anda yang teristimewa. Isabelle set sangat diminati ramai dan ramai sangat yang memberikan komen 'CANTIK SANGAT' pada koleksi ini
setelah memilikinya. Masih ada sikit lagi.. JOM KASI LICIN !!!

YES FOR 5 DAYS TAU 9 JAN - 13 JAN 2015 --- ENOUGH TIME FOR ALL OF YOUR ZACHEELARIANS. DON'T MISS THIS EXCLUSIVE OPPORTUNITY !!!

cepat cepat roger kawan-kawan tau !!! Sebab lepas ni dah tak ada sales until Ramadhan 2015 !

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


31 GAMBAR - SEKITAR MAJLIS RESEPSI NAZIM OTHMAN & BELLA DALLY

Majlis resepsi sebelah pihak lelaki bagi pasangan Nazim othman dan Bella Dally telah berlangsung semalam di di Hotel Berjaya Waterfront, Johor Bahru.

Majlis bertemakan kontemporari tradisional itu menyaksikan Nazim yang baru menyambut ulangtahun kelahirannya ke-32 pada 16 September lalu dan isterinya, Bella Dally, 25, mengenakan busana ciptaan pereka terkenal, Rizman Ruzaini dan sentuhan solekan Sheila Mohamad.

Adik bongsu kepada ibu Nazim pula menaja pelamin daripada butik yang diusahakannya, Prettyphannatiq Weddings.

"Alhamdulillah tak ada apa yang saya mahukan lagi. Saya cuma berharap kebahagiaan yang baru dikecapi ini akan terus berpanjangan sampai bila-bila... Insya-Allah.

"Saya masih terharu dan gembira kerana isteri boleh menerima diri yang 'gila-gila' dan 'sasau' ini seadanya. Pada masa sama saya juga gementar melalui fasa baharu ini.

"Namun, saya tetap optimis untuk menjalankan tanggungjawab sebagai suami. Perkahwinan ini perkara yang Allah tentukan," ujar Nazim dipetik sebagai berkata.

Selesai majlis perkahwinan mereka, Nazim berkata yang dia akan kembali ke set penggambaran drama 'Lara Aisyah' yang sedang disiarkan Astro.

Nazim memberitahu, drama itu dijangka tamat pada akhir tahun dan hanya selepas itu, dia bersama Bella akan memilih destinasi berbulan madu.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Ketika ini, kami tak putuskan lagi lokasi bulan madu. Mungkin Istanbul atau Greece. Saya juga tak akan halang isteri terus berlakon," katanya yang mahu Bella menjaga status diri sebagai isteri.

Antara artis yang hadir pada majlis resepsi itu adalah Fasha Sandha dan Dayang Nurfaizah yang turut menghiburkan tetamu.

Nazim dan Bella bernikah pada 10 September lalu di Sabah.

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK TIRI MIERA LEYANA: "BAPAK AKU KAHWIN DUA BOLEH, PERGI BERCUTI KE VIENNA BOLEH... TAPI BAYAR NAFKAH TAK RETI"

"This is happening to my mother and my sisters. Bapak aku kahwin dua boleh, pergi bercuti ke Vienna this january boleh but bayar nafkah tak reti. I'm f*ckin sick of this bullshit.

"Now my mom has to fight for nafkah in court," itulah tulis anak tiri kepada pelakon Miera Leyana yang meluahkan rasa kecewa dengan bapanya.

Menerusi perkongsian yang dimuat naik di Twitter, gadis bernama Izzah itu mempersoalkan bapanya yang mampu bercuti ke luar negara namun didakwa tidak membayar nafkah.

Ujarnya, disebabkan tindakan bapanya itu, ibunya kini sedang mendapatkan keadilan melalui proses perundangan untuk tuntutan nafkah dan hak anak-anak.

Klik untuk gambar besar

Dalam pada itu, Izzah turut meluahkan rasa kesal dengan sikap bapanya yang 'playing victim' dan sering memberikan alasan.

Katanya lagi, dia hanya mahukan keadilan buat ibunya yang sudah melalui macam-macam kerana bapanya, selain meminta orang ramai mendoakan buat ibu serta adik-beradiknya.

Nama Miera Leyana baru-baru ini menjadi perhatian apabila rumah tangga madunya, Adibah Abdul Mutalib bersama suaminya, Rosland Othman gagal mencapai kata sepakat untuk berdamai.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH SEPTEMBER DEPAN - INIKAH WAJAH BAKAL SUAMI FARA FAUZANA?

Bila ditanya siapakah jejaka yang berjaya mencuri hatinya itu, Fara Fauzana, 36, yang bakal menamatkan zaman bujangnya pada 17 September depan, bagaimanapun masih belum bersedia untuk berkongsi maklumat lebih lanjut dan memilih untuk merahsiakan identiti bakal suaminya itu.

Fara berkata yang beliau hanya akan memperkenalkannya di majlis perkahwinan mereka.

Namun begitu, tanda tanya siapakah bakal suami Fara bagaikan terjawab apabila ada pihak tampil memberi maklumat dan gambar lelaki pilihan personaliti popular berkenaan.

Menurut sumber pada Berita Harian, lelaki yang hanya dikenali dengan nama Muhammad Hafiz itu menepati ciri dan bayangan yang diberikan Fara ketika sidang media pengumuman perkahwinannya, kelmarin.

"Orangnya memang menepati cita rasa Fara, bertubuh sasa dan wajahnya sedap mata memandang. Berkulit lelaki Melayu dan kini menetap di Kuala Lumpur," kata sumber tersebut.

Dalam pada itu, BH turut menerima kiriman gambar lelaki yang didakwa 'buah hati' kepada bekas pengacara rancangan Nona dan Melodi itu.

Inikah wajah bakal suami Fara Fauzana?

Fara ketika dihubungi media enggan mengesah atau menafikan lelaki yang dimaksudkan adalah bakal suaminya. Selebriti terkenal itu dengan nada ceria hanya ketawa sambil menjemput wartawan BH menghadiri majlis pernikahan yang akan diadakan nanti.

Menurut sumber lain pula kepada BH, Fara sendiri pernah beberapa kali ditemui bersama pemuda yang dikatakan menjalankan perniagaan dalam bidang perhotelan milik keluarganya di London.

Selain bergelar ahli perniagaan, lelaki berusia awal 30-an itu juga dikatakan mula berjinak-jinak dalam arena politik tanah air.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Isnin lalu, bekas penyampai radio Hot FM itu mengumumkan berita gembira bakal mendirikan rumah tangga bersama ahli perniagaan. Dalam sidang media itu, Fara lebih selesa memperkenalkan lelaki berkenaan sebagai Hafiz sahaja dan berusia dalam lingkungan usia 30-an.

Mengenai perkenalan bersama bakal suami, Fara berkata, mereka mula berkawan sejak lebih dua tahun lalu dan hanya rapat sejak kebelakangan ini.

Pemenang beberapa trofi Anugerah Bintang Popular BH (ABPBH) itu berkata, beliau mempunyai lebih banyak waktu untuk memikirkan soal berumah tangga selepas mengundurkan diri daripada radio milik Media Prima Berhad itu, lima bulan lalu.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MAJLIS KESYUKURAN ZIZI KIRANA & YUSUF BAHRIN: "MALU KAMI NAK SANDING"

Pasangan selebriti Zizi Kirana dan Yusuf Bahrin yang bernikah pada 19 September tahun lalu itu telah diraikan dalam satu majlis yang diadakan di Grand Kaca Wedding Hall, Durian Tunggal, Melaka, semalam. Dalam majlis tersebut, Zizi dan Yusuf mengenakan persalinan rekaan pereka Shanell Harun dan ditatarias oleh Sharhim Khan.

Tidak seperti pasangan lain, Zizi berkata dia dan suaminya malu untuk bersanding di pentas pelamin pada majlis Raikan Cinta Yusuf & Nur. Tambah Zizi lagi, acara diadakan itu lebih kepada majlis kesyukuran bagi meraikan keluarga dan rakan terdekat.

"Malu kami nak bersanding. Sebenarnya, kami lebih pada nak buat majlis kesyukuran dan santai saja. Jadi, kami mahu raikan dengan kaum keluarga dan rakan terdekat. Lagi pun, kami malu bersanding. Dari awal lagi kami memang nak majlis ini santai, tetamu datang makan, berjumpa, bergambar dan dengar persembahan qasidah.

Klik untuk gambar besar

"Semalam itu ada keluarga saya datang dari Sabah, keluarga Yusuf, kawan-kawan, anak tahfiz dan beberapa tetamu kenamaan (VIP). Memang itu saja jemputan kami. Persembahan pun daripada kumpulan qasidah Ar-Rayyan saja. Pentas yang ada memang  untuk qasidah. Selesai majlis, baru kami bergambar dengan keluarga di pentas," jelasnya.

Zizi atau nama sebenarnya Nur Fazelah Md Tahil, 37, yang baharu melancarkan single 'Pijak' itu memberitahu, tetamu yang hadir semalam turut bertanya kenapa mereka tidak bersanding.

"Semalam, masuk dewan kami terus duduk di meja makan beradab. Orang ingat terus ke pentas, tapi tak ada. Memang kami nak macam itu saja. Selalu dah naik pentas. Kali ini, nak lebih bermesra dengan tetamu kami. Sampai kumpulan qasidah pun terkejut dan tanya kami tak sanding ke?. Sebab pentas memang untuk mereka saja dan saya menyanyi pun di tepi saja," ujarnya.

Sementara itu, Yusuf atau nama sebenarnya Muhammad Yusuf Bahrin, 30, berkata, dia dan Zizi sudah memasang niat lebih kepada majlis kesyukuran.

"Kami buat majlis tu bukan acara resepsi untuk persandingan kami. Saya dan Zizi niat nak berkumpul dengan keluarga dan sahabat handai saja. Lebih kepada nak meraikan tetamu yang sudi hadir. Selepas semua sudah selesai baru kami naik pentas untuk bergambar dengan keluarga dan rakan-rakan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - SEKITAR PERSIAPAN PERNIKAHAN JIHAN MUSE & UNGKU HARIZ

Gambar-gambar sepanjang persiapan majlis pernikahan Jihan Muse dan Ungku Hariz yang akan berlangsung beberapa jam sahaja lagi.

Jom lihat!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


PILIH YUNA PENYANYI NO SATU NEGARA, BUKANNYA SITI NURHALIZA - HATTA DOLMAT DIKECAM, 'LALANG'

Pereka fesyen terkenal, Hatta Dolmat baru-baru ini menerusi Twitter miliknya telah tampil mengatakan Datuk Seri Siti Nurhaliza tidak lagi sebagai penyanyi nombor satu negara.

Kata Hatta, gelaran tersebut sepatutnya diberikan kepada Yuna Zarai, bukannya Siti. Dalam entri yang dimuat naik di Twitter, dia membandingkan Siti dengan Yuna yang kini terkenal di mata antarabangsa.

Sehubungan dengan itu, warga maya merasakan Hatta seperti 'kacang lupakan kulit' kerana sebelum ini dia pernah memuji penyanyi itu sebagai penyanyi bernombor negara.

"Yuna terpampang di Billboard Times Square, New York. Sementara ramai rakyat Malaysia di sini kata penyanyi nombor satu negara ialah.. Saya rasa penyanyi nombor satu bukan dia..tapi..," tulisnya di ruangan Twitter.

Klik untuk gambar besar

Kata netizen, Siti yang kini terpalit kontroversi tidak mematuhi SOP ketika penganjuran majlis tahnik anak keduanya, Muhammad Afwa seolah-olah dinafikan segala sumbangannya dalam industri hiburan negara.

"Masa dirimu tengah harum, semua pakat kerumum, himpit. Tumpang selagi boleh. Ketika dirimu dihimpit isu, dikecam keji, masing-masing dah tunjuk perangai..," ujar seorang pengguna media sosial.

Terdahulu, Siti telah membuat permohonan maaf dan telah menafikan segala dakwaan berkaitan rentas negeri, namun dia terus dikecam netizen apabila telah memuat naik status Insta Story berbaur sindiran di mana dia merasa bersyukur kerana dapat mengumpul banyak pahala kerana dikecam netizen akibat daripada tindakannya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AINUL MARDHIAH KE HKL - DR AMALINA RAYU TAK MELAWAT SECARA RAMAI

"Alhamdulillah, Ainul sihat. Semuanya baik, selamat sampai, tiada sebarang masalah di dalam pesawat. Terima kasih kepada semua yang menunggu di sini dan juga terima kasih kepada rakyat Malaysia yang menanti dan mendoakan Ainul.

"Alhamdulillah kami selamat sampai," demikianlah kata bapa Ainul Mardhiah, Ahmad Safiuddin Ahmad Razak, 24, yang memberitahu anaknya berada dalam keadaan baik sepanjang 12 jam penerbangan dari London ke tanah air dan terus Hospital Kuala Lumpur (HKL) dengan menaiki ambulans untuk mendapatkan pemeriksaan lanjut.

Mereka meninggalkan Hospital Great Ormond Street untuk menaiki pesawat yang berlepas pukul 11 pagi waktu tempatan (6 petang waktu Malaysia) dari Lapangan Terbang Antarabangsa Heathrow ke Malaysia. Bayi 10 bulan itu selamat tiba di Lapangan Terbang Antarabangsa Kuala Lumpur (KLIA) dengan menaiki penerbangan Malaysia Airlines MH003, pada pukul 7.15 pagi hari ini bersama kedua ibu bapanya.

Klik untuk gambar besar

Penerbangan pulang Ainul bersama ibu bapanya turut ditemani doktor sukarelawan dari Malaysia iaitu Perunding Anaesthesiologi dan Pakar Penjagaan Kritikal Hospital Pakar Avisena, Datuk Dr. Jaseemudeen Abu Baker, Perunding Anaesthesiologi dan Pakar Perubatan Penjagaan Kritikal Pusat Perubatan Subang Jaya, Dr. Gunalan Arumugam.

Sementara itu, pakar bedah pelatih warga Malaysia di United Kingdom (UK), Dr. Nur Amalina Che Bakri menasihatkan orang ramai supaya tidak melawat adik Ainul secara beramai-ramai kerana ia mempunyai risiko untuk bayi itu mendapat jangkitan.

"Saya merayu rakyat Malaysia supaya beri ruang kepada adik Ainul untuk berehat kerana dia masih dalam proses pemulihan dan perlu dipantau. Terima kasih atas kerjasama anda, Alhamdulillah Ainul sudah selamat sampai," jelasnya melalui InstaStorynya.

Ainul telah berada di London, United Kingdom, lebih dua bulan sejak bapa dan ibunya, Nurul Erwani Zaidi, 23, membawanya ke London 25 Mei lalu untuk menjalani pembedahan membuang ketumbuhan seberat 200 gram di mulutnya selepas bertarung nyawa selama lima jam di Hospital Great Ormond Street pada 10 Jun lalu.

Pembedahan membabitkan perbelanjaan mencecah RM1 juta itu berjaya direalisasi sekumpulan pakar bedah dan anestetik, diterajui Ketua Unit Craniofacial hospital berkenaan, Prof. David Dunaway, selain bantuan pelatih pakar bedah, Dr. Amalina.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK SERI ADNAN MEMANG GATAL - AKUI DATIN RED

"Sekuat mane badai datang, kami still together, walaupun dia memang gatai nak berbini banyak cinta n kasih kami tak goyang, this is true love.

"25/09/05 -25/09/16. 11 tahun bersame Suke duke, susah senang,ketawe menangis, dia penghibur hati, dia suke menyakitkn hati, dia kawan, dia sahabat, dia tempat bergantung, dia tempat mengadu, bermanje dialah suami dunia akhirat," demikian kata Datin Red di laman IGnya.

Datin Red menulis begitu sempena ulang tahun perkahwinannya dengan Datuk Red atau nama sebenarnya Datuk Seri Adnan Abu semalam.

Untuk info, Datin Red bernikah dengan Adnan ketika usianya baru 19 tahun dan ketika itu suaminya hanya seorang pemandu lori sayur.

Nama Adnan yang popular selepas menikah kali kedua dengan Adira terus hangat apabila digosipkan keluar dating dengan pelakon baharu Ruhainies tidak lama dulu. Malah Adnan tanpa bersembunyi pernah menyatakan hasrat untuk menambah kuota isteri sekiranya berpeluang berbuat begitu.

Foto: Datin Red IG -- www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TARIKH NIKAH - IZARA AISHAH & ADIB KHALID UMUM 17 NOVEMBER INI

Akhirnya pelakon Izara Aishah dan anak tirinya kepada Dato' Siti Nurhaliza iaitu Adib Khalid, umum tarikh pernikahan mereka yang akan diadakan pada 17 November depan.

Menurut Adib, majlis akad nikah itu nanti akan dilangsungkan dalam satu majlis tertutup khusus untuk ahli keluarga dan rakan terdekat sahaja.

"Pada masa ini, segala persiapan sedang giat kami lakukan dan Alhamdulillah semuanya berjalan lancar. Doakan majlis kami berjalan sempurna seperti mana yang kami rancangkan," katanya.

Difahamkan, majlis persandingan di sebelah pihak pengantin lelaki pula akan diadakan dua hari selepas majlis akad nikah tersebut.

Klik untuk gambar besar

Dalam pada itu, beberapa gambar mereka ketika 'food testing' di sebuah hotel termuka di ibu negara juga turut kelihatan di laman sosial baru-baru ini.

Terdahulu, pasangan itu telah selamat mengikat tali pertunangan pada Julai lalu, dimana Izara kelihatan manis sekali di dalam persalinan berwarna kuning.

Tahniah sekali diucapkan kepada pasangan merpati dua sejoli ini, semoga segala perancangan dipermudahkan.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SCHA ALYAHYA SELAMAT BERSALIN - LARA ALANA KINI BERGELAR KAKAK

"Alhamdulillah, saya sekarang sudah menjadi bapa kepada dua cahaya mata," demikianlah kata pelakon dan pengacara, Awal Ashaari apabila dia kini selamat menimang cahaya mata kedua iaitu bayi perempuan, kira-kira jam 9.15 pagi, hari ini di sebuah pusat perubatan di Kuala Lumpur.

Suami kepada Scha yang juga pelakon dan pengacara itu berkata, isteri dan bayinya mereka dalam keadaan sihat dan baik. Pasangan ini juga telah berkongsi berita gembira itu menerusi laman Instagram masing-masing, sebentar tadi.

"Proses bersalin Scha juga dipermudahkan. Scha dan bayi kami dalam keadaan baik. Insya Allah, kalau semuanya sudah okay, Scha dan bayi akan dibenarkan keluar tidak lama lagi," tuturnya.

Klik untuk gambar besar

Awal turut menzahirkan rasa syukur apabila impian mendapatkan cahaya mata kedua dimakbulkan selepas menanti hampir enam tahun selepas kelahiran anak sulung mereka, Lara Alana.

"Lama juga menanti untuk dapatkan yang kedua ini. Syukur apabila segalanya dipermudahkan. Insya Allah, Scha akan berpantang di rumah kami. Lara pun sudah tidak sabar nak melihat adiknya. Terima kasih atas doa semua," ujarnya.

Untuk info, Awal dan Scha selamat bernikah pada 4 Mei 2012 dan kini telah dikurniakan dua orang anak, Lara Alana yang kini berusia tujuh tahun serta bayi yang dilahirkan hari ini.

www.myartis.com / Sumber & foto: Media Hiburan, Instagram Scha Alyahya, Awal Ashaari & Lara Alana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU NAFKAH ANAK - ADAM SHAHZ TAK KISAH DIMAKI, PILIH DIAM & KUMPUL BUKTI

"Biarlah orang nak maki. Kita senang sahaja sebab kalau cakap apa-apa pun orang memang tidak akan percaya. Jadi lebih baik diam dan buat tak tahu. Paling penting, sementara itu kumpul bukti yang ada dan hantar.

"Tak perlu peningkan kepala," ujar pelakon Adam Shahz yang memberitahu, buat masa ini dia lebih selesa berdiam diri daripada bertikam lidah dengan pengguna laman sosial memandangkan isu dibangkitkan tiada kaitan dengan mereka.

Nama Adam Shahz terus menjadi bualan hangat berhubung isu culas membayar nafkah anak kepada bekas isteri yang juga pelakon Fatin Afeefa. Meskipun sudah menjawab pelbagai tuduhan dilemparkan kepadanya namun Adam terus dikritik sehingga diserang pengguna laman sosial ketika mengadakan siaran langsung di TikTok miliknya berhubung isu sama.

Jelasnya lagi, dia sedang mengumpul bukti lengkap untuk di bawa ke mahkamah untuk membela dirinya. Sebelum ini, Adam menegaskan dia tidak pernah mengabaikan tanggunjawab terhadap anak perempuannya iaitu Ivy Herra Sophia yang kini berusia 7 tahun.

Klik untuk gambar besar

Tambahnya, sejak dia dan Fatin berpisah dia menyimpan semua transaksi pembayaran dan menyifatkan tindakan aktres itu membangkitkan isu nafkah sekadar meraih perhatian di media sosial.

Dalam pada itu, Adam atau nama sebenarnya Nor Shah Azli Abdol Ghani, 41, turut mengingatkan netizen agar tidak terus menjatuhkan hukum memandangkan kebenaran masih belum terbukti.

"Macam korang (netizen) pun tak payah judge sesiapa. Saya tak cakap saya betul atau pihak sana betul. Mungkin ada salah saya, mungkin juga ada salah pihak sana," kata yang mendirikan rumah tangga dengan Fatin pada 21 Disember 2013, sebelum bercerai pada 30 Mei 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAEZAH ELAI TAK KISAH KURANG KAWAN: "LESS FRIENDS LESS BULLSHIT AND DRAMA..."

Pelakon Faezah Elai baru-baru ini telah memuatnaik foto bersama kawan di zaman sekolahnya menerusi laman Instagram miliknya. Melihat pada bahagian kapsyennya pula, Faezah mengakui tidak mempunyai ramai kawan kerana enggan terlibat dengan pertelingkahan yang mungkin timbul antara rakan-rakan.

Faezah berkata rakan-rakannya hanya terdiri daripada beberapa kenalan rapat yang dikenali sejak di bangku sekolah namun persahabatan itu memberi makna besar baginya: "Dah lama kita tak berjumpa. BFF 'gila-gila' saya sejak sekolah. Saya rapat dengan beberapa orang saja... tapi yang sikit tu la paling bermakna untuk saya. Less friends less bullshit and drama, jadi kalangan rakan saya memang tak ramai sejak zaman sekolah," katanya.

Dalam pada itu, Faezah atau nama sebenarnya Noorfaezah Md Elai, 38, berkata dia dan rakan-rakannya yang berlainan bangsa digelar 'geng masyarakat majmuk' ketika masih bersekolah. Pelakon drama 'Setelah Cinta Itu Pergi' ini menyatakan dia seronok dapat bertemu dengan rakannya dan tidak sabar untuk meluangkan masa bersama di masa akan datang.

Klik untuk gambar besar

"Sebenarnya ada seorang lagi, berbangsa Cina. Mereka panggil kami ni geng masyarakat majmuk... Melayu, India dan Cina. Dah lama tak jumpa tapi bila dapat jumpa tu, masa pula mencemburui... Dua-dua nak bercakap. Seronok dapat jumpa awak. Jom kita cari satu hari untuk lepak bersama dengan Eileen. Bila kita bertiga mula bercakap, siapa agaknya yang akan dengar?" ujarnya.

Mengimbau kenangan zaman persekolahan, Faezah sempat membandingkan waktu dia masih memakai pakaian sekolah dan kini dia pula perlu menghantar anak-anak ke sekolah. Isteri kepada pengarah terkenal Heykal Hanifah itu berkata dia seperti tidak percaya persahabatan mereka sudah mencecah 22 tahun.

"Dulu lepak di kantin sekolah masa umur 16 tahun, sekarang ni dah 38! Rasa macam dua tiga hari lepas baru pakai baju sekolah, sekarang ni hantar anak-anak pula ke sekolah. Rasa macam mimpi pula," tulisnya.

www.myartis.com / Sumber & foto: mStar & Instagram Faezah Elai

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ALIFF AZIZ PELUK INTAN NAJUWA - BELLA MOHON MAAF TAK DAPAT RESPON, MAHU FOKUS ANAK-ANAK SAKIT

"Saya minta maaf sebab bukan tidak mahu bagi respon, tetapi sekarang anak-anak dimasukkan ke hospital. Jadi fokus saya kepada mereka. Anak-anak demam teruk.

"Jadi saya tidak boleh respon apa-apa, minta maaf ya," itulah kata isteri kepada penyanyi dan pelakon Aliff Aziz iaitu Bella Astillah ketika ditanya berhubung penularan video melibatkan suaminya dengan pelakon Intan Najuwa dimana mereka berpelukan sehingga tular di media sosial.

Bella atau Dayang Nabellah Awang Astillah, 28, menjelaskan dia dan suami tidak mempunyai sebarang niat untuk melarikan diri daripada memberi kenyataan berhubung isu tersebut.

Bella sebaliknya berkata, ketika ini tumpuan adalah terhadap dua cahaya mata mereka, Muhammad Ayden Adrian, 5 dan Ara Adreanna, 2, yang sedang mendapatkan rawatan di sebuah hospital akibat demam panas.

Klik untuk gambar besar

Pada Khamis lalu, tular video memperlihatkan Aliff berpelukan dengan Intan ketika sedang menjalani penggambaran drama berjudul Jodohku Babysitter dipercayai di Genting Highlands.

Video itu mengundang kecaman dalam kalangan netizen yang mempersoalkan tindakan kedua-dua pelakon itu berpelukan meskipun dalam sebuah drama. Bagaimanapun, Intan dalam reaksinya memberitahu perkara itu tidak perlu diperbesarkan memandangkan ia dilakukan atas dasar kerja.

Sebelum ini, usaha media mendapatkan respon Aliff berhubung isu itu tidak berjaya apabila penyanyi berasal dari Singapura itu tidak menjawab panggilan telefon atau membalas mesej yang dihantar kepadanya.

  ________ IKLAN ________ JUALAN HEBAT SHOPEE BERTERUSAN, JOM SHOPPING SEKARANG... Ayuh dapatkan pelbagai tawaran hebat di Shopee. Malah lebih banyak hadiah dan voucher ditawarkan untuk anda.Selain itu, pelbagai barangan berharga turut ditawarkan dengan potongan harga terendah. Siapa cepat dia dapat..!! Semuanya dihujung jari anda. Ada juga cabutan bertuah sebuah motor Vespa baru dan kepingan emas padu.Untuk info, pelanggan baru juga akan mendapat voucher  pembelian barangan pertama secara percuma...Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG! LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOHON MAAF KEPADA SUAMI - SITI SARAH NAFI DIET BERLEBIHAN

Sebelum ini, penyanyi Siti Sarah Raissuddin telah dilaporkan ditahan di hospital beberapa hari kerana mengalami tekanan darah rendah.

Namun, berita itu digembar-gemburkan apabila segelintir pihak mendakwa amalan diet yang berlebihan menyebabkan penyanyi lagu 'Kesetiaan itu' jatuh sakit.

Bagaimanapun, Sarah tampil menafikan dakwaan terbabit menjadikan punca dirinya dimasukkan ke hospital baru-baru ini.

Jelasnya, kesihatannya terjejas kerana bebanan kerja yang banyak sehingga kepenatan dan kesakitan yang dilaminya itu bak malaikat mahu mencabut nyawa hingga membuatkan beliau memohon maaf kepada suami, Shuib Sepahtu

Klik untuk gambar besar

"Saya juga manusia biasa. Ada kalanya saya leka dan terlupa untuk menjaga pemakanan. Bukan kerana diet terlampau seperti yang digembar-gemburkan sesetengah pihak. Saya terasa seperti hendak mati ketika itu.

"Jadi saya ambil pendekatan memohon maaf daripada Shuib kerana tidak pernah berhadapan situasi seperti itu. Diet bukan bermaksud menahan lapar, sebaliknya menukar rutin pemakanan kepada pilihan lebih sihat," tuturnya.

Tidak hairanlah Sarah yang juga kini aktif dalam perniagaan semakin cantik dan awet muda. Tapi tak sangka pula kesakitan yang dialami Sarah agak berat. Semoga Sarah lebih menjaga kesihatan selepas ini.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'MERDEKA' DARI PANTANG 44 HARI - AYDA JEBAT AKUI BERAT BADAN KINI LEBIH RINGAN

"Esok (hari ini) genap 44 hari berpantang! MERDEKA!," demikianlah tulis penyanyi dan pelakon, Ayda Jebat yang kini sudah pun selesai berpantang selama 44 hari setelah melahirkan puteri sulungnya, Ana Nayla pada 21 September lalu secara pembedahan.

Isteri kepada pengacara Nabil Mahir itu meluahkan rasa gembira itu melalui sebuah posting di laman instagram miliknya. Malah menerusi Insta Stories, Ayda turut akui, dengan adanya servis berpantang dia akhirnya dapat menurunkan berat badan dengan lebih daripada berat badan asal sebelum hamil.

"Kita berpantang dengan @lavenderconfinementcare best! Esok (hari ini) genap 44 days! 45kg now. Lagi ringan dari sebelum pregnant," kongsi penyanyi lagu 'Mata' ini.

Klik untuk gambar besar

Ayda menerusi media juga sebelum ini ada berkongsi makna di sebalik nama puteri sulungnya bersama suami yang diambil bersempena dengan nama ibu dan mertua. Dia turut menjelaskan, 'Nayla' juga memberi maksud berjaya.

"Kami sepakat gabungkan nama ibu, iaitu Rohana (ibu Ayda) dan Diana (ibu Nabil) yang mana keduanya-duanya berakhir dengan 'Ana'. Sementara Nayla (Nailah) bermaksud 'berjaya' atau 'achiever'," katanya yang turut menyifatkan kehadiran permata hati sulung sebagai pelengkap keluarga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MISI BANTUAN DI JORDAN - NETIZEN PERSOAL MANA KELIBAT CAPRICE?

Semua sedia maklum mengenai perselisihan faham yang berlaku antara penyanyi Rap Caprice dengan pendakwah terkenal, Ustaz Ebit Lew yang mendapat perhatian ramai. Caprice baru-baru ini juga telah meluahkan perasaan dimana dia sepertinya tidak berpuas hati dengan apa yang berlaku di sebalik misi di Gaza kini.

Difahamkan, Caprice menyertai misi berkenaan bersama Humanitarian Mission 4 Palestine (HM4P) yang diketuai oleh Datuk Seri Abdul Azeez Abdul Rahim. Bagaimanapun, ramai yang tertanya-tanya mengenai keberadaan lelaki itu apabila kelibatnya tidak kelihatan di dalam entri Ahli Perlimen Baling itu.

Menerusi satu perkongsian di Facebook Datuk Seri Abdul Azeez, beliau ada memuat naik foto ketika menjalani misi kemanusiaan di Kem Pelarian Gaza, Jordan. Diruangan komen, rata-rata netizen mempersoalkan adakah Caprice tidak menyertai aktiviti berkenaan sedangkan turut dia merupakan salah seorang peserta di bawah pasukan tersebut.

Klik untuk gambar besar

Tidak kurang juga ada yang bersangka baik mengatakan mungkin Caprice yang mengambil gambar tersebut atau tidak mahu berada di hadapan kamera. Sehingga kini pasukan berkenaan masih tidak dibenarkan memasuki Gaza dan hanya memberikan bantuan di kem pelarian Gaza sekitar Jordan.

Untuk pengetahuan, Biro Kebajikan UMNO (Bikum) yang dipengerusikan oleh Abdul Azeez berangkat ke Jordan pada 16 Jun lalu bagi menghulurkan bantuan makanan dan ubat-ubatan ke dua lokasi yang terjejas teruk dek serangan tentera Zionis.

Terdahulu, Caprice memaklumkan akan membuat Instagram Live pada 21 Julai ini bagi membongkar hal sebenar terjadi di Gaza. Apa pun sama-sama kita nantikan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KANDUNGAN 2 BULAN KEGUGURAN - IKA NABELLA REDA

Belum ada rezeki!

Demikian halnya dengan pelakon Ika Nabella apabila mengetahui kandungannya yang sudah mencecah dua bulan itu gugur tiga hari lalu.

Bagaimanapun kata Ika, meskipun pahit menerima kenyataan itu, dirinya terpaksa akur dan reda dengan ketentuan takdir Tuhan kerana percaya ada hikmah di sebalik apa yang terjadi.

Klik untuk gambar besar

"Kandungan itu masih lagi pada peringkat awal. Mungkin dek kesibukan saya menjalani penggambaran, ia menyebabkan saya keguguran.

"Pada mulanya saya tidak tahu diri sedang mengandung, lalu saya menerima tawaran berlakon drama Seharum Mawar, di bawah produksi JS Picture.

"Selepas beberapa minggu, baru saya mendapat tahu saya sedang hamil. Saya pula tidak boleh membatalkan projek lakonan itu kerana penggambaran sudah pun dijalankan," katanya.

Tambah Ika atau nama penuhnya Ika Nabila Abdul Rahim, beliau kini sedang menjalani tempoh berpantang selama dua minggu sebelum kembali meneruskan penggambaran drama terbabit.

Sementara itu, Ika memberitahu, walaupun sedih dengan kejadian berkenaan, beliau tetap bersikap positif dan yakin rezekinya untuk menimang cahaya mata akan tiba juga nanti.

"Siapa yang tidak sedih apabila keguguran kandungan anak pertama? Bagaimanapun saya cuba bersikap positif. Orang pun kata selepas keguguran, biasanya potensi untuk mengandung lagi juga tinggi. Insya-Allah, mana tahu ada rezeki untuk hamil lagi selepas ini," ujarnya.

Untuk rekod, Ika yang merupakan bekas bintang program realiti Akademi Fantasia musim ke-6 (AF6) itu mendirikan rumah tangga dengan Muhammad Zaid Aznam, 30, pada 30 Julai tahun lalu.

Sumber: Berita Harian

Foto: Ika Nabella IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA NAMRON KONGSI GAMBAR SEPARUH BOGEL, SAHUT CABARAN '1 JUTA FOLLOWERS'

Menerusi perkongsian di laman Instagram, pelakon Namron telah memuat naik gambarnya separuh bogel dan difahamkan tindakannya itu secara sarkastik menyahut cabaran sebuah produksi yang mengenakan syarat untuk mengambil pelakon yang mempunyai jumlah pengikut sekurangnya 1 juta di media sosial.

Melihat pada entri tersebut, Namron turut meninggalkan kapsyen sindiran mengatakan dia akan menyiarkan foto bogel sepenuhnya jika misinya itu tercapai sebelum tahun 2022.

"Kami boleh tayang dada bugil dan tidak dikatakan lucah, berbanding wanita. Menyahut cabaran tv station dan sesetengah penerbit yang mahukan sekurang kurang 1 juta pengikut di medsos. Road to 1 million followers. *foto bugil penuh akan disiarkan sekiranya sasaran tercapai sebelum 2022," tulisnya.

Klik untuk gambar besar

Perkongsian Nam Ron itu mendapat pelbagai reaksi daripada rakan artis yang terhibur dengan perkongsiannya itu. Setakat ini, Namron mempunyai 108,000 pengikut di Instagram, manakala di Twitter mempunyai 51,000 pengikut.

Terdahulu, penerbit terkenal Hj Zil mendedahkan sebuah syarikat televisyen telah mengenakan syarat untuk produksinya mengambil pelakon yang mempunyai 1 juta pengikut di Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAKAI 'TURTLE NECK' DI LANGKAWI DIPANGGIL BODOH - INI BALAS PADU EINA AZMAN

Pelakon Datin Paduka Eina Azman menerusi laman Instagram miliknya telah berkongsi sekitar percutiannya di Langkawi dimana dia bersantai di atas kapal layar. Bagaimanapun, foto Eina memakai 'turtle neck' itu telah menarik perhatian seorang netizen yang melabel pakaian Eina sebagai bodoh.

Menurut netizen tersebut, pakaian 'turtle neck' tersebut tidak sesuai dipakai kerana cuaca panas terik. "Stupid outfit. Datin tak sesuai panas terik macam tu pakai turtle neck," tulis netizen terbabit di ruangan komen.

Tidak berdiam diri, Eina membalas komen tersebut dengan memberikan alasan yang kukuh tentang pemakaiannya ketika bercuti: "Ia tidak bodoh, turtle neck yang saya pakai nipis dan saya taknak hitam macam hati awak tu. Langkawi tu panas sebab tu saya pakai macam tu. Nasib baik saya pakai turtle neck, kalau pakai bikini? Awaklah antara orang yang akan kecam kan," balas Eina.

Penampilan Eina yang mengenakan skirt berwarna putih itu turut mengundang pelbagai pujian pengikutnya: "Cantiknya! Sama padan. Semoga kekal bahagia hingga ke jannah," komen seorang wargamaya.

"Cantik foto datin! Tempatnya pun cantik," kata seorang wargamaya. - "Pandai datin jaga dato, nampak dari perutnya. Pandai dato jaga datin, nampak dari badannya jugak," puji seorang wargamaya. - "Suka la tengok pakaian datin ni," ujar seorang wargamaya lagi.

Untuk makluman, Eina mendirikan rumah tangga dengan ahli perniagaan, Datuk Paduka Kaiser Gurmeet Harden pada 31 Ogos 2014. Hasil perkongsian hidup, pasangan ini dikurniakan sepasang anak kembar, Karl Kareed dan Arianna Aubrey pada 19 Februari 2016. Klik untuk gambar besar

www.myartis.com / Sumber: Astro Gempak & Eina Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DOKTOR MAKLUM ADA 6 BULAN UNTUK HIDUP - AMIRA OTHMAN DOA AGAR ROSLAN AZIZ SEMBUH DARIPADA KANSER LIMFOMA

Penerbit dan komposer lagu terkenal, Roslan Aziz, 60, difahamkan kini menghidap kanser limfoma tahap empat dan dimaklumkan doktor mempunyai tempoh enam bulan untuk hidup.

Perkara tersebut mendapat perhatian penyanyi Amira Othman yang meluahkan rasa terkejut. Amira, 28, berkata banyak jasa Roslan kepadanya ketika menyertai Akademi Fantasia 2013 (AF2013) dulu yang mana dia adalah 'bintang kesukaan' juri tetap bersuara lantang itu.

"Banyak jasa beliau kepada saya dan terkejut juga apabila mengetahui berita ini. Saya turut bersedih tapi, 'uncle' Roslan yang saya kenal adalah seorang yang disegani dan kuat semangat untuk berjuang.

"Saya percaya 'uncle' Roslan sangat tabah dan Insya-Allah moga Allah kurniakan keajaiban dan memberi kesembuhan buat sakit yang dialaminya. Saya harap dapat bertemu dengannya dan tidak mengganggunya," ujarnya yang dipetik sebagai kepada Harian Metro.

Mira berkata dia mendoakan agar Roslan diberikan keajaiban dan kesembuhan daripada Allah seterusnya kembali sihat serta dapat menjalani kehidupan dengan baik.

Terdahulu, menerusi pendedahan dibuat Roslan kepada Astro Awani, dia memaklumkan mengalami sakit perut teruk pada 1 November tahun lalu hingga memerlukannya mendapatkan pemeriksaan lanjut di hospital.

Dia dinasihatkan doktor membuat pemeriksaan menyeluruh iaitu ujian darah dan pemeriksaan pengimejan resonan magnetic (MRI) untuk mengesan penyakit sebenar dihidapi.

"Mula-mula saya amat sedih apabila doktor mengesahkan saya didiagnosis menghidap kanser. Tapi, keadaan saya tidaklah begitu teruk. Saya sedar bahawa hidup yang saya lalui sangat singkat kerana penghujung kanser itu adalah mati," katanya.

Bagaimanapun, Roslan memberitahu dia sudah menerima ujian diberikan Allah itu dengan sabar dan reda. Malah, bersyukur di kelilingi keluarga, sahabat dan kenalan yang sentiasa memberikan semangat untuk terus kuat melawan penyakitnya.

Roslan juga bekas suami penghibur, Datuk Sheila Majid itu kini sudah 23 tahun hidup bersama isterinya, Sopphilea Hamid yang banyak berkorban dan memberikan semangat buat dia menghadapi dugaan besar itu.

Menerusi dua perkahwinannya, Roslan dikurniakan empat cahaya mata iaitu Wan Nur Khaleeda, Megat Abdul Majid Aziz, Megat Ali Aziz dan Megat Zayn Hamza Aziz.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ENAM TROLI SEBAB UNTUK TIGA BUAH RUMAH..." - EINA BERANG DITUDUH PENTINGKAN DIRI

Pelakon Datin Eina Azman baru-baru telah memuatnaik satu 'screenshot' dan menempelak netizen yang mendakwa dirinya bersikap mementingkan diri apabila dilihat membeli barangan keperluan secara berlebihan sewaktu tempoh Perintah Kawalan Pergerakan.

Menurut Eina, dia mengakui memang ada membuat pembelian sehingga enam troli, namun, itu bukanlah untuk kegunaan dirinya sendiri, sebaliknya, keperluan bagi tiga buah keluarga: "Pertama sekali, saya memang beli enam troli (barang keperluan harian), sebab saya beli untuk tiga buah rumah iaitu diri saya, mak saya dan untuk adik ipar saya yang berkeluarga besar. Jadi apa masalahnya?

"Saya tak fikir orang??? Kalau saya tak fikir orang, saya takkan bagi bantuan makanan untuk 100 buah rumah sebelum kuarantin haritu. Maaf, bukan nak riyak atau apa," jelasnya menerusi satu posting yang dimuatnaik di Instagram.

Dalam entri tersebut, Eina turut memuat naik paparan komen daripada individu yang mempertikaikan tindakannya itu. Katanya, lagi, dia kecewa dengan sikap segelintir manusia yang suka menabur fitnah untuk memburuk-burukkan orang lain.

Klik untuk gambar besar

"Saya tanpa ada masalah apa-apa pun saya sentiasa menolong orang tanpa mengira bangsa atau agama. Jadi, tolong jangan sibuk urusan orang lain. Jangan tahu nak mnegata dan bercerita hal orang," pintanya.

Perkongsian Eina itu kemudian menerima pelbagai respons dalam kalangan pengikutnya termasuklah rakan artis: "Ada penyakit hati tu, apapun terima kasih sebab selalu bantu orang-orang yang memerlukan," tulis Bella Astillah.

"Itulah, kadang-kadang sebab malas orang perhati, pergi sampai dua pasar raya, sebab satu pasar raya untuk dapur sendiri, satu lagi mama papa. Takut mata-mata macam ni lah fitnah bukan-bukan," komen Nad Zainal.

Terdahulu, seorang pengguna Instagram dikatakan meninggalkan komen tersebut di salah satu posting di akaun sahabatnya, pelakon Betty Rahmad.

www.myartis.com / Sumber & foto: Astro Gempak & Instagram Eina Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAK JAH CUCI, JAHIT TELEKUNG WAKAF - MAHU KUMPUL PAHALA UNTUK BEKALAN AKHIRAT

Sejak Perintah Kawalan Pergerakan (PKP) dan Perintah Kawalan Pergerakan Bersyarat (PKPB) dilaksanakan mulai 18 Mac hingga 9 Jun lalu, pelakon veteran Mak Jah, 72, tidak dapat melakukan kerja-kerja amal yang sering dilakukan iaitu mencuci telekung wakaf di surau yang terletak di pusat beli-belah dan kawasan rehat dan rawat (R&R), berdekatan kediamannya, apabila terpaksa duduk di rumah.

Mak Jah atau nama sebenarnya Maimunah Ahmad rindu untuk melakukan kerja-kerja terbabit. Mak Jah ketika dihubungi berkata, dia juga berbesar hati apabila kerajaan memberi kelonggaran dengan melaksanakan Perintah Kawalan Pergerakan Pemulihan (PKPP) mulai semalam hingga 31 Ogos ini.

Bagaimanapun, malang buat Mak Jah apabila dia pula ketika ini tidak sihat dan tidak boleh banyak berjalan: "Sekarang saya cepat sakit punggung apabila banyak berjalan. Jadi, anak-anak tak benarkan saya memandu kereta untuk ke mana mana lagi. Saya diminta berehat sepenuhnya di rumah, tapi saya minta juga mereka bawa balik telekung yang tidak elok, kotor dan koyak supaya boleh dicuci di rumah.

"Saya nak basuh, keringkan, gosok dan lipat. Mana telekung yang koyak pula, saya nak jahit dahulu dan baikinya supaya boleh diguna semula. Kemudian, saya minta anak-anak tolong hantarkan telekung berkenaan di masjid atau surau berdekatan," katanya.

Mak Jah berkata, dia sudah melakukan kerja amal mencuci telukung wakaf itu sejak beberapa tahun lalu sebagai usaha mengumpul pahala untuk bekalan akhiratnya. Menurutnya, matlamat utamanya sekarang ialah mengumpul bekalan untuk dibawa ke akhirat nanti.

Katanya, ketika usia muda, dia pernah lalai kerana terlalu sibuk dengan urusan kerja. Sebelum ini, Mak Jah mendedahkan dia gagal menebus barang kemas digadainya untuk menampung kos rawatan kanser rahim tahap satu yang dihidapinya tiga tahun lalu.

Bersyukur keadaannya semakin baik, Mak Jah berkata dia kini sangat menjaga kesihatan serta memastikan mengikuti rawatan pemeriksaan berkala di hospital dan klinik kesihatan. Selama aktif dalam lakonan sejak 1990-an lalu, Mak Jah yang menetap di Ampang, Selangor, sudah membintangi lebih 100 drama dan puluhan filem.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JATUH BILIK AIR - ANAK CATRIONA ROSS DIKEJARKAN KE BILIK PEMBEDAHAN

Menerusi laman Instagram, pelakon Catriona Ross telah memberitahu dia melalui detik cemas apabila anaknya, Jamal Raes, 7, didapati berlumuran darah selepas terjatuh di dalam bilik air di rumahnya. Catriona berkata ia berlaku dengan pantas tanpa kawalan meskipun pembantu rumahnya ketika itu bersama dengan anak lelakinya.

Menceritakan detik cemas itu, Catriona memberitahu anaknya terus dikejarkan ke hospital dan dibawa terus masuk bilik pembedahan untuk melakukan prosedur selanjutnya.

"Our boy slipped and fell in the bathroom after returning home from school yesterday. Why? Things happen and its out of our control . Our helper who was beside him pun tak sempat catch him. It happened too fast and all I remember was seeing drips of blood on the floor......

"Rushed to hospital and brought him to the emergency unit. Nurses checked his wound, cuci luka, balut kepala and nurses prepared his IV set up and told me "He has to go into OT tonight !" I tanya "Its that deep?" "Yes!" Well, I knew it.

Klik untuk gambar besar

"If tak deep, takkan darah berleceran and the hospital staffs knew our son is Autistic so tiada prosedur boleh dilakukan melalui LA (Local Anesthesia: bius setempat atau separa ). In his condition, perlu masuk Operation Theatre under General Anesthesia (bius seluruh tubuh) untuk perform the suture (jahitan).

"Masa nak masuk OT, mengamuk dia sebab nurses nak pakaikan OT gown. He screamed all the way and luckily bila the doctor came in, dia allow Raess to change into his regular clothing yang dia selesa. Time tu jugak, bila pakai his Tshirt and shorts, terus dia diam and he walked into the OT room himself!!!!

"Payah atau tidak lalui experience ni? Payah. I wont lie sekadar untuk buat a rosy story telling session. He was screaming masa the nurses pegang dia untuk set kan IV drip, lepas tu nangis jugak bila tangan berbalut sebab dia tak faham why he had to be in that condition.

"Lepas tu meraung lagi bila disuruh pakai scrubs. Special cases perlu pengecualian tertentu i guess . However, things akan ok with a lot of patience and kena sabar memujuk sebab dia tak faham why he has to go through all this ordeal. Lagikan anak tipikal pun mengamuk bila sakit kan? Apatah lagi dia ....

"My experience this time toughened me up so much more. Masuk temankan anak ke dalam OT, tengok pakar bius masukkan anethesia and sambut dia when he woke up after the procedur.. Im very thankful that the staff at @columbiaasia Setapak are so lovely and understanding about his condition. Semua were gentle on him.
Thank you to all the staff who helped Jammal Raess and i go through all this...," tulisnya yang berkongsi cerita tersebut.

Pun begitu, Catriona bersyukur kerana pembedahan tersebut berjalan dengan lancar dan anaknya kembali ceria.

"Minutes after Jammal Raess sedar after his procedure. Its obvious yang dia masih rasa loya and groggy from all the medication (refer to my previous post) Tak ada lain yang lebih membahagiakan bila i was able to see him again and although he was nauseous and uncomfortable, I saw his eyes sparkle again when he saw me. So, welcome back baby!!!!!

"I panjat hospital bed and minta ditolak bersama. Sorry ye nurses .A mom has to do what a mom has to do ..but hey, nurses on level 1 in Columbia Asia Setapak rock !" ceritanya lagi.

Rata-rata pengikutnya mendoakan agar Raes segera sembuh dan urusan Catriona dipermudahkan. Untuk makluman, Catriona mendirikan rumah tangga dengan penerbit dan pengarah, Shaharuddin Mokhtaruddin pada Jun 2009. Dikurniakan tiga anak iaitu Sephia Rania, 9, Jammal Raess, 7, dan Edruce Riyadh, 5.

www.myartis.com / Sumber & foto: Astro Gempak & Instagram Catriona Ross

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PIKAT HATI JURI ASIA'S GOT TALENT - MAFARIKHA GEMBIRA WAKILI MALAYSIA

Tampil membawakan lagu 'Hero' nyanyian asal Mariah Carey dalam Asia's Got Talent, naib juara program realiti, 'Vokal... Bukan Sekadar Rupa' iaitu Mafarikha Md Akhi, 25, telah menerima tepukan gemuruh penonton dan tiga juri memberikan 'standing ovation'.

Walaupun tiga juri pertandingan iaitu David Foster, Anggun dan Jay Park memberikan penghormatan sebaik dirinya menamatkan persembahannya, Mafarikha mengakui terlalu gementar ketika beraksi pada persaingan awal pertandingan itu.

Mafarikha yang mencari ruang dalam industri hiburan sejak enam tahun lalu, terlebih awal memohon maaf apabila terpaksa merahsiakan penyertaannya dalam musim kedua pertandingan itu, biarpun sering ditanya mengenainya.

"Memang betul saya menyertai pertandingan Asia's Got Talent. Sekian lama tidak beraksi di pentas besar, saya agak gementar hingga ramai yang menegur wajah saya kelihatan begitu pucat sebelum membuat persembahan," kata Mafarikha menerusi paparan yang dimuatnaik di laman Instagram miliknya.

Dalam pada itu, Mafarikha berkata yang hatinya tersentuh apabila ditanya produksi apa yang berlaku kepadanya sejak beberapa tahun kebelakangan ini hingga menyebabkan kelibatnya seperti hilang dari radar industri hiburan.

Klik untuk gambar besar

"Terlalu banyak dugaan dalam kerjaya nyanyian saya dan secara jujur, saya penat diajukan soalan yang sama. Di sebalik semua itu, saya gembira dapat mewakili Malaysia untuk musim kedua pertandingan itu.

"Saya akan cuba melakukan yang terbaik untuk mereka yang tidak pernah jemu menyokong sejak enam tahun lalu," ujarnya yang pernah menghasilkan lima single termasuk 'Jujur Saja Sayang'.

Pada masa sama, Mafarikha yang menamatkan zaman gadisnya pada Julai tahun lalu memberitahu bahawa penyertaannya dalam program realiti terbabit juga memberi isyarat kesediaannya untuk kembali mewarnai industri hiburan.

Asia's Got Talent ditayangkan di 27 negara di rantau Asia. Nama 24 peserta yang bakal meneruskan cabaran pada peringkat separuh akhir akan diumumkan sebaik episod akhir uji bakat ditayangkan pada 9 November ini.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIKECAM BERPAKAIAN CELORENG ASKAR - HAZAMA MOHON MAAF, TIADA NIAT

Baru-baru ini, penyanyi Hazama telah menerima kecaman dan mencetuskan kontroversi di media sosial, gara-gara dirinya itu mengenakan pakaian dengan corak celoreng seperti askar ketika tampil sebagai mentor di konsert pengenalan Mentor Milenia 2017 pada Ahad lalu (12 Januari 2017).

Bagaimanapun, Hazama telah tampil memohon maaf jika ada pihak tertentu yang tersinggung dengan baju celoreng yang dipakainya.

Klik untuk gambar besar

Ini kerana kata Hazama, dia tiada niat langsung untuk memperlekehkan Angkatan Tentera Malaysia (ATM) seperti dakwaan netizen itu.

"Sebenarnya, sebagai rakyat Malaysia saya juga berasa bangga mengenakan pakaian celoreng yang juga hasil sentuhan pereka fesyen Suffian Tugiman itu.

"Pada masa sama, saya juga ingin menggambarkan semangat kecintaan kepada negara kerana saya juga menyanyikan lagu Agi Idup Agi Ngelaban iaitu lagu tema filem Kanang Anak Langkau yang bakal ditayangkan nanti," jelasnya.

Dalam pada itu, Hazama berkata yang dia berjanji akan lebih sensitif jika ingin mengenakan pakaian celoreng yang dikaitkan dengan pakaian seragam tentera pada masa akan datang.

"Setakat ini, saya juga tidak menerima sebarang surat rasmi daripada pihak berkaitan mengenai pakaian saya itu," katanya.

Kelmarin, laman Facebook iaitu Sokong Angkatan Tentera Malaysia mempersoalkan tindakan Hazama mengenakan baju berkenaan.

Status di laman Facebook itu juga menunjukkan mereka kesal kerana orang ramai dengan sewenang-wenangnya mengenakan pakaian seragam tentera.

Menurut beberapa sumber, tiada orang awam yang boleh mengenakan seragam celoreng dan mereka boleh didakwa di mahkamah.

Bagaimanapun, masih ada pengguna media sosial yang mempertahankan Hazama kerana baju dengan corak sedemikian begitu banyak dijual di pasaran.

Foto kredit: Zal Damya

Sumber: Harian Metro

Foto: Sokong Angkatan Tentera Malaysia FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MENARIK  - FOTO PRA-PERKAHWINAN HANEZ SURAYA?

Gambar menarik Hanez Suraya bergaya dengan rekaan Hatta Dolmat dikatakan untuk Set Gambar Pra-Perkahwinan. Bagaimanapun, kami tidak pasti ia sekadar untuk iklan atau memang benar untuk perkahwinan Hanez.

Namun begitu, idea rekaan Hatta nampaknya ada kelainan berbanding sebelumnya. Malah Hatta turut memberi bayangan bahawa seorang selebriti bakal mengenakan rekaannya untuk foto pra-perkahwinan.

Klik gambar untuk size besar

Dalam hal ini, mungkinkah kata-kata Hatta itu memberi pembayang bahawa Hanez akan melangsungkan perkahwinan dengan lelaki pilihan hatinya tidak lama lagi?

Jika benar, tahniah diucapkan. Heh.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


FOTO BERSAMA - CHACHA BERANG DITUDUH KAWAN BAIK SUSPEK, BISNES GUNA DUIT MACAU SCAM

"Saya diberitahu bahawa terdapat beberapa individu dalam laman sosial telah mengeluarkan kenyataan fitnah dan tidak benar terhadap saya. Dikatakan saya memulakan perniagaan kononnya dana yang diperolehi daripada individu bergelar Datuk dan saya terlibat dalam aktiviti 'Macau scam' dan juga perjudian online.

"Akibat daripada kenyataan tersebut, saya menerima kecaman di media sosial dan ia menjejaskan reputasi saya serta perniagaan saya. Saya menafikan sekeras-kerasnya fitnah dan kenyataan palsu itu.

"Sebelum pembocoran Macau scam, saya tidak mengenai Datuk itu dan tidak pernah berjumpa atau berhubung dengan dia," kata pelakon Chacha menerusi kenyataan yang dimuat naik di laman Instagram pada Sabtu.

Baru-baru ini hangat diperkatakan mengenai sindiket Macau Scam di Malaysia yang menggunakan populariti artis untuk menjalankan kegiatan 'mencuci' duit haram melalui pelbagai usaha sama dan perniagaan sah.

Klik untuk gambar besar

Dek kerana isu tersebut, timbul dakwaan kononnya Chacha memperolehi dana perniagaan dari individu berstatus 'Datuk' yang sedang disiasat Suruhanjaya Pencegahan Rasuah Malaysia (SPRM).

Chacha atau nama sebenarnya Siti Aisyah Ismail, 24, bagaimanapun tampil menafikan sekeras-kerasnya. Ujarnya, susulan dakwaan tersebut dia dikecam sehingga menjejaskan reputasinya.

Menurut Chacha, dia menerima kecaman akibat daripada fitnah dan kenyataan palsu yang dibuat beberapa individu sehingga menjejaskan reputasinya.

Sebelum ini, foto Chacha bersama beberapa individu yang sedang disiasat SPRM atas tuduhan jenayah pengubahan wang haram atau Macau scam yang dipercayai di sebuah kelab malam menjadi tular.

Selain Chacha, pelakon, pengacara dan penyanyi Zulin Aziz juga dikaitkan dengan beberapa individu tersebut selepas foto lama mereka bercuti menjadi perhatian.

Dalam pada itu, adik kepada pelakon Emma Maembong ini menegaskan foto yang menjadi tular di laman sosial itu diambil sekitar Januari 2017 dan hubungan mereka sekadar kenalan sahaja.

Jelas Chacha, produk keluarannya itu tidak mempunyai kaitan kes tersebut dan ia merupakan kerjasama dengan sebuah syarikat ternama di Malaysia dan Asia

"Saya juga ingin mengesahkan bahawa gambar yang telah tular di media sosial adalah gambar yang diambil sekitar Januari 2017 ketika pertama kali saya bertemu dengan 'Datin' itu sebagai kenalan dan bukanlah sebagai rakan karib.

"Saya juga ingin menegaskan bahawa sumber dana perniagaan saya merupakan hasil daripada titik peluh saya. Untuk makluman, produk keluaran saya adalah kerjasama dengan sebuah syarikat ternama di Malaysia dan Asia. Ia tiada kaitan dengan penglibatan dana atau modal dari sumber lain," ujarnya.

Sementara itu, Chacha berharap pihak yang bertanggungjawab berhenti menyebarkan fitnah dan kenyataan tidak benar mengenai perniagaannya itu dan memohon maaf secara bertulis kepadanya.

"Saya berharap orang-orang yang bertanggungjawab untuk menyebarkan kenyataan fitnah dan tidak benar akan berhenti serta-merta dan memohon maaf secara bertulis kepada saya.

"Dengan peguam yang mewakili saya, kami akan mengkaji langkah-langkah yang boleh diambil seterusnya untuk mempertahankan hak saya dan saya tidak akan ragu-ragu untuk mengambil tindakan undang-undang terhadap beberapa individu tersebut," tuturnya.

www.myartis.com / Sumber & foto: mStar & Instagram Chacha Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN DIKAITKAN DENGAN SHAHIR LAGI - MIMI AKUI SUDAH ADA KEKASIH BARU

"Untuk apa saya nak sabotaj dia seperti didakwa itu? Saya bukannya artis. Kalau saya artis barangkali saya ada niat sebegitu.

"Saya hanya orang biasa," jelas wanita yang dikaitkan dengan penyanyi Shahir Zawawi, Mona Syamimi Mohd Samsudin yang menolak dakwaan konon apa yang berlaku sebagai usaha mensabotaj periuk nasinya.

Wanita yang mesra disapa Mimi itu sebaliknya hanya meminta Shahir memohon maaf kepadanya secara peribadi atas kenyataan yang didakwa palsu.

"Tak perlu untuk dia bersandiwara lagi. Benda sudah terang lagi bersuluh. Saya hanya mahu dia minta maaf saja kepada saya kerana sudah memalukan diri ini. Saya bukan peminat atau penyokongnya seperti yang dikatakan dia," tuturnya.

Bekas juara Akademi Fantasia musim ke-8 (AF8) sebelum ini menyifatkan hubungan mereka hanya berpaksikan artis dan peminat.

Klik untuk gambar besar

Bagaimanapun, kata Mimi bahawa hubungan mereka yang sebenarnya adalah sebagai kawan dan tidak seperti yang didakwa Shahir.

Dalam pada itu, Mimi juga berharap Shahir akan menjauhkan diri daripadanya dan enggan dikaitkan dengan peserta AF Megastar itu lagi selepas ini.

"Saya tak mahu dikaitkan dengannya lagi selepas ini. Jangan ganggu kawan saya lagi atas apa alasan sekalipun.

"Malah selepas muncul di FB Live Harian Metro tadi pun, dia ada hubungi saya. Tapi saya tak angkat.

"Sebulan lalu memang kami ada keluar bersama. Tapi kini saya sudah ada kekasih baru, seorang pemain bola," ujarnya.

Mimi juga berharap hubungan Shahir dengan artis yang dikatakan intim dengannya, Erra Fazira akan berjalan seperti biasa.

Selasa lalu, dunia hiburan dikejutkan dengan cerita Shahir yang diketahui ramai menjalinkan hubungan bersama Erra, 43, tiba-tiba dikaitkan dengan wanita dikenali sebagai Mona Syamimi yang juga seorang pramugari 'Fireflyz'.

Ia bermula apabila gambar Shahir bersama wanita itu tersebar di laman sosial. Tambah hangat, keterangan gambar yang dilampirkan bersama gambar seolah-olah menunjukkan mereka pasangan kekasih.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PESERTA PERTAMA TERSINGKIR - IFA RAZIAH DAH JANGKA, TAK KISAH DIKECAM: "TERIMA KASIH HATERS BAGI FREE MARKETING..."

"Ifa dah boleh agak dah yang akan tersingkir, setiap miggu akan bersiap sedia untuk disingkir, jadi bila disingkirkan aku okay. Rezeki saya hanya setakat minggu keempat sahaja.

"Bukan kita tak biasa masuk pertandingan, ini la adatnya, ada kalah dan menang. kita kena terima dengan hati yang terbuka.mungkin aku tak cukup bagus, ada yang lebih bagus daripada kita," ujar penyanyi Ifa Raziah yang sudah menjangkakan bahawa dia akan disingkirkan semalam di program realiti Terpaling Juara.

Peserta pertama tersingkir selepas hanya bertahan selepas empat minggu sahaja, Ifa menerusi satu temu bual dikongsikan di Instagram Terpaling Juara, menyifatkan kalah menang sebagai adat dalam satu pertandingan. Dalam masa sama, Ifa berkata dia akur dan terbuka menerima keputusan bahawa rezekinya hanya setakat itu sahaja.

Sementara itu, menerusi satu video dikongsikan di TikTok xtra, penyanyi berusia 47 tahun itu berkata dia tidak kisah dengan apa yang diperkatakan orang ramai terhadap dirinya kerana di percaya lebih ramai yang menyokongnya.

Klik untuk gambar besar

Malah, penyanyi yang lagu 'Ser Ser Ser' itu turut mengucapkan terima kasih kepada haters kerana merekalah yang menaikkan namanya secara percuma.

"Itu kak Ifa cakap daripada awal, aku tersingkir atau masuk final, tetap Ifa Raziah. Bukan semua orang tak suka aku, banyak yang sokong dan suka. Yang sokong aku, dia tak bersuara dan tak berkata, hanya diam serta memerhati sahaja.

"Kepada yang tak suka aku itu, aku okay sahaja. Tapi aku berterima kasih kerana haters-haters inilah yang bagi free marketing untuk aku, Alhamdulilah. aku semakin dikenali, diperkatakan dan dipertikaikan. Yang ketawakan aku pun, macam itu juga hidup kau. Aku ada produk sendiri dan kaya juga," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CERIA ALL STAR AKHIR - NUR AMIRAH MUNCUL JUARA, MENANG RM15,000

Kelebihan bermain dram menjadikan Nur Amirah Syahirah, 12, pilihan utama juri yang terdiri daripada Nabil Ahmad, Nora Danish dan Datuk Siti Nurhaliza untuk dipilih sebagai juara program realiti, Ceria All Stars musim pertama semalam.

Sebagai juara, Nur Amirah meraih wang tunai RM15,000 beserta trofi. Manakala tempat kedua dimenangi Mohamad Iqmal Fikry, 15, yang membawa pulang hadiah wang tunai RM10,000 beserta trofi.

Sementara itu, kumpulan Born To Beat (BTB) memenangi tempat ketiga dan membawa pulang hadiah wang tunai RM5,000. Seorang lagi peserta iaitu Fikry, yang melukis menggunakan semburan cat merangkul hadiah khas Caliph Kids Expert dengan wang tunai RM3,000 kerana mendapat undian SMS tertinggi.

"Syukur alhamdulillah saya berasa terharu dengan kemenangan ini kerana segala usaha dan penat lelah saya selama tujuh minggu dalam program ini berhasil.

Sumber & foto: BH

"Perancangan saya untuk terus kekal sebagai pemain dram solo wanita dan belum terfikir lagi kegunaan wang kemenangan ini. Tetapi, sedikit hasil daripada kemenangan ini saya ingin salurkan kepada rumah anak-anak yatim," kata Nur Amirah yang merupakan seorang pelajar Sekolah Menengah Kebangsaan Petaling, Petaling Jaya, Selangor.

Untuk info, Ceria All Star akhir itu telah berlangsung di Pusat Penyiaran Astro, Bukit Jalil, di mana Datuk Aznil Nawawi selaku penaung program tersebut turut berperanan sebagai pengkritik.

Keputusan ditentukan berdasarkan kriteria yang ditetapkan iaitu 50 peratus sistem pemarkahan juri dan 50 peratus lagi adalah undian penonton.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BUKAN CINCIN KAHWIN - UBAI JELAS CINCIN ITU SEBAGAI TANDA KE HUBUNGAN YANG LEBIH SERIUS

"Bukan cincin kahwin tapi cincin tanda untuk hubungan yang lebih serius. Doakan yang baik-baik untuk kami. Kami tak rancang, hanya kebetulan. Ketika itu kami nak berbuka lepas tu ternampak kedai cincin dan saya tertarik dengan sebentuk cincin.

"Kemudian dia cuba dan berkenan lalu saya pun beli. Jadi cincin tu saya jadikan sebagai tanda untuk perhubungan kami. Setakat ini kami memang ada merancang untuk ke fasa seterusnya tetapi buat masa sekarang saya lebih memberikan fokus kepada kerjaya saya sebagai seorang producer.

"Saya juga menasihati Shila untuk fokus terhadap kerjayanya tambahan pula selepas sahaja puasa dia harus memberikan fokus untuk konsert pula," itulah jelas pempengaruh media sosial, Ubai berhubung cincin yang dibeli kepada cinta hatinya iaitu penyanyi Shila Amzah merupakan cincin tanda, bukan cincin kahwin.

Sebelum ini, Shila membuat kejutan dengan memuat naik video beserta kapsyen "akhirnya Sha setuju, terima kasih buat semua yang mendoakan baik-baik. Semoga Allah permudahkan segalanya" di akaun Instagram membuatkan ramai yang teruja.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - ISTERI KEDUA ARHRAF MUSLIM TUNJUK 'BABY BUMP'

Update - kemaskini:

Gambar isteri kedua Ashraf Muslim, Wan Sakinah yang baru-baru ini bercuti romantik di Langkawi bersama suaminya.

Paling menarik, Wan Sakinah yang kini hamil kira-kira 7 bulan sempat menayangkan 'baby bump' nya untuk tatapan umum. Waahhh... bukan main besar perut Wan Sakinah yang bakal menimang cahaya mata sulung itu. Heh.

Klik gambar untuk size besar

Percutian romantik di Langkawi

TERKINI... KOMEN WAN SAKINAH

"Salam utk sahabat, stalkers & haters. Maaf psl gmbr yg menayangkn gmbr perut sy tu. Terlalu excited tgk perut boyot, tu yg pi upload tu. Bknnya nk show off bagai. Tau, org lain pun pregnant jgk. Tp sblm ni, pantang naik perut sket pi gym la. jog la. Sit up la. Tp now rs lain, bila tau pregnant je, dok tgu bila perut nk besaq.

"Time makan pun tak kira. Asal lapaq, makan! Lgpun org dok kata perut sy kecik. Tp bl hmpir 7 bln ni tb2 dia besaq! Tgk dlm gmbr lg nmpk besaq! Tu yg sy pi upload tu. Xrs seksi pun. cuma excited tang perut. xde niat nk sakitkn hati sape2.. Sy dh delete gmbr tu. Terima kasih atas teguran.

"InsyaAllah xkn berlaku lg upload gmbr bkn2. Sy mengaku sy salah. Selain mintak ampun kat Allah, mntk maaf pd suami, sy jg mntk maaf pd anda semua. Sy jgk maafkn anda yg xpenat dok maki hamun. Tak pyh la cari kat padang masyar. Jenuh. Ramai org. Ssh nk jmp. Kira 0-0 kat sini je la yea. Satu lg, jgn la hentam suami sy tu teruk sgt. Dia usaha jd suami yg terbaik utk kami berdua. Bkn setakat cukup mkn pakai. Agama pun dia bg. Tp tu la, dlm dok kawal, terlepas jgk.. Hehe.

"Sy mntk doakanlah kebahagiaan kami bertiga (Dayana, Ashraf & Sakinah). Doa anak yg bakal dilahirkn nnt jd ank soleh atau solehah, yg sihat tubuh bdnnya & cergas akal fikirannya. Doakn jg Ashraf & teman baik sy, Dayana selamat tb di Mekah & dpt menunaikan ibadat umrah yg mabrur. Salam. -peace-".

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TARIKH DIPERCEPATKAN - NADYA SYAHERA & SUAMI BERSANDING 1 MEI INI

Pelakon Nadya Syahera Rosli, 24, memberitahu bahawa majlis persandingan bersama suaminya, Fizul Nawi, 25, yang akan diadakan pada 20 Mei depan dipercepatkan kepada 1 Mei ini.

Kata Nadya, ia dipercepatkan kerana pada tarikh berkenaan majlis bertandang akan diadakan di sebelah pihak suaminya di Kelantan.

Difahamkan, majlis perkahwinan sebelah Nadya yang akan diadakan di kampung halamannya di Kuala Nerang, Kedah itu berlangsung sehari selepas majlis berendoi anak sulung mereka, Aleena Rose yang dilahirkan pada 1 Mac lalu.

Klik untuk gambar besar

"Kenduri terpaksa dipercepatkan sebab dah nak masuk (bulan) Ramadan. Untuk majlis di rumah saya nanti biasa saja, jemputan adalah kira-kira 1,000 orang. Kenduri di kampung biasalah sanak saudara ramai. Saya ada juga undang rakan-rakan artis.

"Walaupun biasa-biasa saja tapi pelamin tetap ada dan saya pilih baju warna merah jambu. Majlis ini tetap diadakan kerana saya dan suami teringin nak bersanding macam pengantin lain.

"Saya tidak peduli apa orang nak kata kerana itu majlis saya yang mahu dikongsi dengan keluarga dan sahabat handai," kata Nadya yang telah bernikah pada 25 September 2015.

Sementara itu, kata Nadya, dia juga akan kembali berlakon selepas berehat untuk drama 'Abang Bomba I Love You' edisi raya pada pertengahan Mei ini.

"Sebenarnya selain drama 'Abang Bomba I Love You' untuk raya, saya juga dapat beberapa tawaran lain tetapi terpaksa ditolak kerana sibuk dengan persiapan kenduri. Lagipun kasihan pada Aleena yang masih menyusu badan," jelasnya.

Dalam pada itu, Nadya juga turut menyatakan kerisauannya berikutan berat badannya yang sukar naik.

"Sewaktu hamil, paling berat adalah 56 kilogram (kg) dan sekarang ini dah turun jadi 48 kg. Kalau orang lain risau nak turunkan berat badan, saya pula asyik fikir macam mana nak naikkan berat badan.

"Kadang-kadang makan macam 10 orang makan pun tetap rasa lapar. Dari segi itu saya bersyukur kerana tidak perlu risau nak turunkan berat badan. Saya memang perlu makan banyak sebab nak menyusukan Aleena," ujarnya.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


13 GAMBAR - HANEZ SURAYA SAH BERTUNANG DENGAN ROMIE

Akhirnya segala spekulasi mengenai Hanez Suraya dengan Romie Razin Adilha terjawab sudah. Seperti yang kami war-warkan, Hanez dan Romie selamat melangsungkan majlis pertunangan mereka malam semalam.

"Ya... kami baru saja bertunang tadi. Saya mahu buka buku baru untuk tahun 2015. Harap yang terbaik untuk hubungan saya dan tunang," ujar Hanez dipetik sebagai berkata.

Dalam majlis tersebut, Hanez mengenakan busana berwarna putih dan Romie pula memakai baju berwarna merah muda dan berseluar jeans.

Klik gambar untuk size besar

Majlis tersebut diadakan secara tertutup di kediaman keluarga Hanez bertempat di Seremban, Negeri Sembilan. Ia dihadiri oleh keluarga terdekat pasangan ini.

Dalam temubual lain, Hanez atau nama sebenarnya Hanez Suraya Abd Aziz, 30, menyifatkan tunangnya itu kini bersifat lebih romantik berbanding sebelum ini yang lebih beremosi.

"Sebelum kami putus pada Jun tahun lalu, dia seorang yang sangat beremosi. Saya faham kenapa sikapnya begitu memandangkan kes penceraiannya pun belum selesai dan ia sedikit sebanyak memberikan tekanan kepadanya.

"Tetapi selepas dia melamar saya, makin romantik pula jadinya. Alhamdulillah, saya lihat dia pun lebih tenang berbanding sebelum ini," katanya.

"Saya sebenarnya terkejut, selepas majlis pertunangan kami, dia berani memberi kenyataan kepada media secara lantang dan tegas.

"Dia siap cakap, akan melindungi saya daripada segala isu yang akan timbul. Berbanding dengan sebelum ini, dia jarang nak 'buka mulut'.

"Tahun 2014 adalah tahun yang penuh dugaan dan saya mahu mulakan nafas baru pada tahun ini terutamanya dalam kerjaya seni.

"Alhamdulillah, saya sudah mula melihat peminat-peminat kembali menyokong saya. Moga perjalanan tahun 2015 lebih positif, InsyaAllah," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA SUFIAN RINDU KE 'MALL' TANPA BERSIAP & 'PRIVASI'

Semua mengetahui bukan mudah untuk bergelar selebriti, setiap perkara mengenai selebriti itu pasti akan menjadi perhatian. Apa yang disukai, apa yang tidak di sukai, pasti peminat ingin tahu.

Baru-baru ini, penyanyi Sufian Suhaimi mendedahkan beberapa perkara mengenai dirinya yang ramai tidak tahu.

Menurut Sufian, di waktu lapang dia lebih suka menghabiskan masa dengan memasak, bermain gitar, membaca buku atau majalah motivasi.

Ujarnya lagi, jika berdepan dengan kesedihan dia akan keluar memandu kereta sambil mendengar lagu sedih atau berjumpa rakan-rakan.

Sufian turut memberitahu, dia rindu untuk keluar tanpa perlu bersiap dan lebih privasi tanpa jadi perhatian.

Klik untuk gambar besar

Tapi setelah bergelar selebriti, Sufian berkata mengambil masa yang lama untuk bersiap dan perlu kelihatan elok memandangkan peminat sentiasa mahu bergambar dengannya.

"Saya rindu nak keluar ke mall tanpa bersiap dan tak jadi perhatian sesiapa, lebih privasi. Biasanya orang nak ambil gambar dan kita kena sentiasa look good, sebab tu kena bersiap dan saya tak berapa gemar ambil masa hanya untuk bersiap," katanya.

Dalam perkembangan lain, Sufian meluahkan rasa syukur dengan sambutan baik lagu 'Di Matamu' di Indonesia gandingannya bersama SHIMA.

Dalam pada itu, lagu 'Di Matamu' layak ke Anugerah Juara Lagu 33 (AJL33) dan akan bertanding dengan 11 buah lagu terbaik yang lain.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - TASHA SHILLA BERCUTI DI PHUKET BERSAMA KELUARGA

Baru-baru ini, Tasha Shilla telah bercuti di Phuket, Thailand bersama ahli keluarga.

Menerusi laman IG Tasha, dia telah memuat naik beberapa gambar sekitar percutiannya.

Jom lihat!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANAK CEDERA DIBULI - ANI MAYUNI SEBAK,  BUAT LAPORAN POLIS

Mengenai insiden yang menimpa anak sulungnya, Wirda Viviana Zairi, 14, di asrama sebuah sekolah di Titiwangsa, Kuala Lumpur pada 28 Februari lalu, penyanyi Ani Maiyuni ketika dihubungi tidak dapat menahan sebak apabila menceritakan semula keadaan anak perempuannya yang didera sekumpulan pelajar gara-gara enggan menceritakan kisah peribadi selepas bertemu ibu bapa saudaranya di sekolah berkenaan.

"Saya tidak boleh tidur malam apabila mengenangkan keadaan anak yang ditutup mulut dengan kain dan ditampar serta disepak berulang kali oleh beberapa pelajar senior. Andai sesuatu buruk terjadi kepadanya pada malam kejadian, saya tidak akan maafkan mereka," tuturnya.

Kata pemilik nama sebenar Aishah An Nur Osman, 41, pada 3 Mac lalu dia dibenarkan membawa anak keluar dari asrama dan ke dobi bersama, namun anaknya seakan menyembunyikan sesuatu daripadanya apabila banyak mendiamkan diri.

"Selepas beberapa kali memujuk berkongsi masalah yang dihadapi, barulah dia buka mulut. Dia memberitahu ada lapan pelajar senior mahu mengetahui mengapa ibu dan bapa saudaranya datang ke sekolah. Apabila dia enggan bercerita, pelajar senior itu mengugut mahu memukulnya.

"Takut dengan ugutan itu dia pun bercerita tetapi pelajar senior itu masih tidak berpuas hati dan mempercayainya. Mereka menendang dan menumbuk pinggang anak saya, menampar muka serta pukul dada. Luluh hati saya ketika melihat badan anak penuh dengan kesan lebam. Tergamak mereka buat begitu hanya kerana tidak puas hati," katanya.

Klik untuk gambar besar

Menurutnya, lebih memilukan hati apabila mulut anaknya ditutup dengan kain bagi mengelakkan warden mendengar jeritannya. Dek kerana, Ani membuat laporan polis di Balai Polis Setapak.

"Apabila Wirda menangis kesakitan, mereka menutup mulutnya dengan kain. Sebagai ibu, saya tak dapat bayangkan bagaimana keadaan dia ketika itu. Saya sudah buat laporan di Balai Polis Setapak dan mendapatkan laporan kesihatan di Hospital Kuala Lumpur pada 3 Mac lalu.

"Doktor mengesahkan ada lebam di badan dan pinggangnya cedera. Sebenarnya anak saya dibuli sejak tingkatan satu lagi tetapi tidak seteruk ini. Kali ini, saya tak boleh berdiam diri. Laporan polis perlu dibuat demi keselamatan anak yang kini trauma," jelasnya.

Sementara itu, Ketua Polis Daerah Wangsa Maju, Superintendan Noor Azmi Yusoff ketika dihubungi mengesahkan pihaknya menerima laporan berhubung kejadian itu: "Siasatan lanjut berhubung kes ini sedang giat dijalankan mengikut Seksyen 147 Kanun Keseksaan".

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU PENGUNDURAN LAN - KRISTAL BAKAL ADAKAN SIDANG MEDIA KHAS

Bagi menjawab tuduhan bekas vokalis band iaitu Lan berhubung kontroversi pengundurannya daripada Kristal, kumpulan berkenaan akan mengadakan sidang akhbar khas tidak lama lagi.

Pihak pengurusan kumpulan Kristal memberitahu, pada sidang media itu, anggota band juga akan memperincikan projek mencari vokalis baharu terutama kriteria penyanyi yang diperlukan.

"Sebarang pertanyaan mengenai isu berbangkit (berhubung pengunduran Lan daripada Kristal) tidak boleh diulas sekarang. Kumpulan Kristal akan mengadakan sidang media khas bagi menjawab tuduhan Lan.

"Mereka juga akan umumkan butiran mengenai projek mencari pengganti Lan. Kriteria penyanyi yang diperlukan belum dapat didedahkan sehingga sidang akhbar berkenaan diadakan," kata jurucakap syarikat pengurusan band itu.

Klik untuk gambar besar

Jurucakap itu menambah, tarikh dan masa sidang akhbar itu akan dimaklumkan kepada media tidak lama lagi.

Sebelum ini, Lan yang sedang menyertai musim keempat program realiti, Gegar Vaganza (GV), mengumumkan mengundur diri daripada Kristal yang dianggotainya sejak 18 tahun lalu.

Lan membuat keputusan itu selepas terasa hati dengan tindakan anggota kumpulan itu yang dikatakan melakukan sesuatu tanpa berbincang dengannya terlebih dulu.

Lan mendakwa, anggota band itu tidak berbincang dengan dirinya mengenai banyak perkara dan selalunya dia menjadi orang terakhir yang mendapat tahu mengenai sesuatu.

"Apabila saya menyuarakan perancangan projek solo, saya dipersalahkan dan dituduh 'tunggul'. Kalau saya tunggul, sudah 18 tahun saya menjadi tunggul dalam Kristal.

"Sebenarnya, projek solo itu bukanlah bererti saya mahu meninggalkan Kristal, malah ada juga anggota lain yang turut buat projek solo.

"Ini adalah projek sampingan bagi menampung saya dan keluarga, tetapi masih bersama Kristal. Apabila mereka menyuarakan untuk merehatkan saya, maka saya akan berehat dan tidak ada lagi perbincangan selepas ini," kata Lan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZIZI PELIK & KESAL ADA LELAKI 'KACAU' KETIKA SAHUT CABARAN BERTUDUNG

"Saya perhatikan sahaja lelaki-lelaki 'tandus' dan 'cacat otak' yang masih meninggalkan komen pada entri atau mesej peribadi yang entah apa-apa. Pelik sebab saya menjaga cara berpakaian dan berhijab sepanjang Ramadan lalu. Lelaki seperti ini memang bermasalah," kata penyanyi Zizi Kirana yang pelik dengan perangai segelintir lelaki yang didakwa kurang adab apabila melayangkan mesej tidak senonoh biarpun dirinya bertudung sejak hari pertama berpuasa.

Menyahut cabaran kempen Hijab 30 sepanjang Ramadan, Zizi pelik mendapati masih ada lelaki yang meninggalkan mesej bukan-bukan kepadanya biarpun berimej sopan sejak awal Ramadan dan kesal segelintir lelaki terbabit tidak menghormatinya sebagai wanita hingga tergamak melayang mesej bukan-bukan.

Sementara itu, penyanyi lagu 'Nak Ke Tak Nak' itu bersyukur berjaya menyahut cabaran Hijab 30 sejak awal Ramadan. Zizi berkata, langkah itu dianggap permulaan untuk dirinya membiasakan diri menutup aurat selain menjadi muslimah sempurna: "Alhamdulillah, kempen Hijab 30 terlaksana dengan jaya. Saya mampu bertahan malah sehingga sekarang selesa bertudung. Insya-Allah, apabila zahir dan batin cukup bersedia, saya akan bertudung," janjinya.

Sebelum ini, Mizz Nina mengajak wanita Islam di Malaysia bertudung sepanjang Ramadan melalui program Cabaran Hijab 30. Selain mahu wanita Islam membiasakan diri dengan hijab, kempen itu dilancarkan bagi membanteras gejala Islamophobia dalam kalangan penduduk dunia. Malah, cabaran itu terbuka kepada penganut agama lain untuk merasai pengalaman berhijab.

Klik untuk gambar besar

www.myartis.com / Sumber & foto: Berita Harian & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS BICARA MAHKAMAH - MAJLIS RESEPSI ADIRA & SUAMI BAKAL DIADAKAN DI SABAH

Adira dan suaminya, Datuk Seri Adenan Abu merancang untuk mengadakan majlis resepsi perkahwinan mereka di kampung halaman Adira di Kota Kinabalu, Sabah, selepas perbicaraan kes mereka selesai

Terdahulu, Adenan yang merupakan ahli perniagaan dan mempunyai syarikat ejen hartanah telah diperintahkan oleh Mahkamah Tinggi Syariah Kuala Lumpur mengemukakan bukti berupa salinan asal sijil pernikahan mereka di Songkhla, Thailand yang didakwa berlangsung pada 8 Disember 2015.

Adira atau nama sebenarnya, Siti Adira Suhaimi, 25, dan suaminya hari ini memfailkan permohonan pengesahan pernikahan berpoligami di luar negara. Kes itu didengar bawah seksyen 12 dan 23 Akta Keluarga Islam Wilayah Persekutuan 1984.

"Semasa memafailkan kes berkenaan pihak kami telah memasukkan semua bukti sebagai lampiran namun pihak mahkamah ingin melihat salinan asal bukti pernikahan tersebut.

"Jadi kami akan sediakan semua yang diminta pada perbicaraan akan datang," ujar peguam syarie yang mewakili pasangan berkenaan, Irsamuddin Ikhsan.

Untuk makluman, kes berkenaan telah didengar buat kali pertama dihadapan Pendaftar Mahkamah Tinggi Syariah, Lutfhatul Hanah Shamsudin.

Ia akan disambung pada 7 Mac depan.

Seperti yang semua maklum, Adira sebelum ini mengakui sudah berkahwin dengan Adenan sebagai isteri kedua selepas hanya tiga minggu berkenalan.

Namun ramai yang masih berteka-teki mengenai keputusan mereka untuk bernikah di Thailand padahal isteri pertama dikatakan telah merestui hubungan mereka. Alasan Adira ialah mereka tidak sempat menyediakan pelbagai dokumen yang diperlukan di Malaysia.

Sumber: Mstar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR - ENGKU ALEESYA VS ERRA FAZIRA

Biasanya, kita sering mendengar pepatah 'bapa borek anak rintik'.

Namun bagi Erra Fazira dan anaknya Engku Aleesya, pepatah yang sesuai buat mereka berdua ialah 'ke mana tumpahnya kuah kalau tidak ke nasi?'. Ini kerana, Aleesya dilihat makin pandai bergaya apabila gambarnya dirakam berbanding ibunya yang banyak pengalaman.

Cayalah Aleesya..!!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"SYUKRI OKU TU DAH SAYA BERHENTIKAN" - SHAHIDA JELASKAN SEBABNYA

Kisah pasangan usahawan, Datuk Seri Aliff Syukri dan isterinya, Datin Seri Nur Shahida yang ada mengambil seorang insan kelainan upaya (pekak dan bisu) sebagai salah seorang staffnya iaitu Syukri, semua sudah sedia maklum.

Bagaimanapun sejak akhir-akhir ini, kelibat pemuda berusia awal 20-an itu sudah jarang kelihatan menerusi mana-mana perkongsian milik pasangan ini di media sosial, hingga ada yang bertanya mengenai hal tersebut.

Lalu, awal semalam bagi menghentikan sebarang spekulasi andai akhirnya boleh memberi fitnah kepada mana-mana pihak, Shahida ada memberikan serba sedikit penjelasan mengenai hal tersebut menerusi Insta Stories.

Memetik apa yang ditulis kepada empat cahaya mata ini, dia sebenarnya sudah malas untuk membuka cerita akan tetapi memikirkan ada yang cuba menabur fitnah, dia akhirnya terpaksa memperjelas bagi mengelakkan berlakunya salah faham.

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI YONNYBOII DIKECAM TERUK TAMPIL 'FREEHAIR' DI AJL36

Semua sedia maklum mengenai isteri kepada penyanyi Yonnyboii, iaitu Nik Nazira yang kini sudah tidak memakai tudung, selepas tiga bulan mendirikan rumah tangga.

Menurut Yonny, isterinya memang tidak bertudung sebelum ini dan masih dalam proses belajar untuk bertudung sepenuhnya.

Terkini, menerusi video yang dimuat naik di laman Instagram, isteri Yonnyboii dilihat muncul 'freehair' bersama suaminya di Anugerah Juara Lagu (AJL) yang ke-36. Nik Nazira dilihat memberikan kata-kata semangat buat suaminya.

Bagaimanapun, video yang dimuat naik di Instagram TV3 Malaysia itu mengundang rasa kurang senang daripada netizen yang mengecam isteri Yonnyboii.

Klik untuk gambar besar

Rata-rata netizen turut terkejut dengan warna rambut isteri pernyanyi rap itu yang diwarnakan. Tidak kurang juga ada yang mengatakan Nazira seolah mempermainkan agama.

Meskipun ramai yang mengecam namun ada segelintir netizen mendoakan agar Nazira dibukakan hati untuk kembali berhijab semula.

Untuk makluman, Yonny dan Nazira selamat mendirikan rumah tangga pada 20 November lalu di Duchess Place, Ampang selepas sebulan mengikat tali pertunangan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DADAH: "LAPORAN SILAP, REPUTASI TERCALAR" - NADZMI ADHWA

"Saya tidak pernah ambil dadah sepanjang 25 tahun ini. Bukan air kencing saya yang positif sebaliknya kawan saya yang mengambil barang terlarang itu.

"Dalam situasi ini saya dan adik saya jadi mangsa dan terperangkap. Saya sangat kesal dengan apa yang berlaku," ujar pelakon Nadzmi Adhwa, 25, yang menegaskan tidak pernah mengambil barang terlarang (dadah) sepanjang hidupnya.

Dalam satu majlis sidang media khas berhubung isu yang diadakan semalam, Nadzmi juga mengakui terdapat kesilapan pada laporan ujian air kencing ketika dilakukan pihak polis ketika dia dan rakannya dicekup pada 3 November lalu.

Dalam pada itu, pelakon drama 'Hati Perempuan' itu berkata, dia meminta maaf atas kesilapan tersebut dan berjanji untuk lebih berhati-hati dalam memilih kawan.

Klik untuk gambar besar

Katanya, perkara itu juga menjadi dugaan paling hebat dalam hidupnya terutama selepas bergelar selebriti.

"Ini dugaan paling berat buat saya apabila beberapa kontrak iklan dan tawaran sebagai pengacara terpaksa dibatalkan.

"Setakat ini saya kerugian dianggarkan lebih RM80,000. Saya tahu reputasi saya sebagai artis yang bebas kontroversi juga sedikit tercalar," ujarnya.

Dalam kejadian pada 3 November lalu, polis menemui bahan terlarang iaitu ganja dalam kereta seorang pelakon di sebuah stesen minyak di Jalan Bukit Setiawangsa, Taman Setiawangasa, Kuala Lumpur.

Pelakon itu ditahan kira-kira pukul 1.30 pagi selepas hasil pemeriksaan menemui sebuah tin berisi daun ganja yang disembunyikan di tempat duduk bahagian pemandu kereta.

Dia turut ditahan bersama seorang rakan dan adiknya dan hasil ujian air kencing yang dilakukan mendapati pelakon itu positif dadah.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


77 GAMBAR HD - PUTERI SARAH KINI SAH ISTERI SYAMSUL YUSOF

Dengan sekali lafaz, Puteri Sarah Liyana akhirnya sah menjadi isteri kepada Syamsul Yusof dalam majlis pernikahan serba sederhana di Masjid Sri Damansara, Petaling, Selangor kira-kira jam 10.35 pagi ini.

Syamsul dinikahkan oleh Al Fadhil Ustaz Mat Syaharuddin Al Rashid Mat Isa selaku penolong Pendaftar Nikah Kariah Masjid Al Mukarramah.

Klik gambar untuk size besar

Syamsul memberikan mas kahwin sebanyak RM1,111, manakala wang hantaran sebanyak RM10,000.

Rombongan lelaki turut membawa tujuh dulang hantaran dan dibalas sembilan dulang oleh pihak perempuan.

Antara barang hantaran daripada pihak perempuan ialah sirih junjung, beg tangan Lelaki, jam tangan, Laptop, buah-buahan, kasut,kek, Al Quran dan persalinan pakaian. Sementara hantaran daripada pihak lelaki ialah buah-buahan, kasut, jam tangan, laptop, kek dan telekung.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS